ΒΙΒΛΙΟ - ΠΑΡΟΥΣΙΑΣΕΙΣ - ΚΡΙΤΙΚΕΣ: Φεβρουαρίου 2019\nΒΙΒΛΙΟ - ΠΑΡΟΥΣΙΑΣΕΙΣ - ΚΡΙΤΙΚΕΣ\nΣας καλωσορίζουμε στο blog της ομάδας ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ! Για πόσο μπορούμε να περιπλανηθούμε στον κόσμο του στοχασμού και της συνείδησης; Μέχρι πού αποδεχόμαστε το ελεύθερο πέταγμα της σκέψης; Κι όταν γυρίσουμε στο παρόν, στη λογική, στο «πρέπει», δεν θα πούμε ότι ήταν όνειρο, παράκρουση ή μέθη; Αυτό το ταξίδι της σκέψης στη μέθη και στο όνειρο ευελπιστεί να χαρίσει αυτή η ομάδα στον κάθε αναγνώστη. Να του δώσει φτερά για να ξεκινήσει το μαγικό σεργιάνι του σε έναν κόσμο απόλυτα αληθινό αλλά και τόσο ανεξερεύνητο, στον χώρο του βιβλίου που τόσο αγαπάμε. Και μαζί, να το στηρίξουμε με αγάπη, ήθος, ευγενικές προθέσεις, σκέψεις και πράξεις!\nΔευτέρα 25 Φεβρουαρίου 2019\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ γράφει η κα Αναστασία Δημακοπούλου για το βιβλίο "Ο Διχασμός - Φιλομήλα Λαπατά"Εκδόσεις Ψυχογιός!\nΟ ΔΙΧΑΣΜΟΣ ΦΙΛΟΜΗΛΑ ΛΑΠΑΤΑ\nΈνα ξεχωριστό εξώφυλλο, πραγματικό κομψοτέχνημα, σαν κεντημένο στο χέρι με ζεστά, γήινα χρώματα συνοδεύουν την εξαιρετική γυναικεία φιγούρα, τον πολυτάραχο βίο της οποίας, θα παρακολουθήσουμε στις σελίδες του δεύτερου βιβλίου Ο ΔΙΧΑΣΜΟΣ από την σειρά ΟΙ ΚΟΡΕΣ ΤΗΣ ΕΛΛΑΔΑΣ, της σύγχρονης λογοτέχνιδας Φιλομήλας Λαπατά.\nΣχολιάζοντας συστηματικά, τα τελευταία χρόνια την σύγχρονη λογοτεχνία, θεωρώ ότι οι λέξεις μου είναι πολύ φτωχές, για να χαρακτηρίσουν αυτό το αξιοζήλευτο και αξιόλογο έργο λογοτεχνικής γραφής και λεπτού ύφους, το οποίο συνιστά το δεύτερο βιβλίο της ιστορικής σειράς με θέμα «ΟΙ ΚΟΡΕΣ ΤΗΣ ΕΛΛΑΔΑΣ» που ξεκίνησε πριν λίγα χρόνια και καλύπτει την περίοδο 1790-1838. «Ο ΔΙΧΑΣΜΟΣ» αποτελεί την χρονική συνέχεια της παραπάνω περιόδου και συγκεκριμένα καλύπτει τα έτη 1843-1875.\nΜία 35ετία συνεχών αναταράξεων, που σημάδεψαν σπουδαία γεγονότα της τότε εποχής και προκάλεσαν τον διχασμό του ελληνικού λαού σε όλους τους τομείς, κοινωνικό, πολιτικό, εσωτερικό-διαπροσωπικό, ακόμα και στο ερωτικό τομέα της ανθρώπινης ψυχοσύνθεσης. Η συγγραφέας, ύστερα από συστηματική και ενδελεχή μελέτη σε κρατικά, ιστορικά αρχεία και συμβολαιογραφικές πράξεις, καταδύεται στα άδυτα των ανθρώπινων σχέσεων, στις συναισθηματικές σχέσεις, στα πάθη, στις αυταπάτες και τα λάθη, που χαρακτηρίζουν τις ανθρώπινες πεποιθήσεις.\nΑκολουθώ ανελλιπώς την κ. Λαπατά, γιατί θεωρώ ότι είναι από τους λίγους συγγραφείς που πετυχαίνει ν΄ αναλύσει ψυχικές και συγκινησιακές ανθρώπινες καταστάσεις, ν΄ αποδώσει τα ουσιώδη χαρακτηριστικά των ηρώων της, πάντα σε ηθογραφικό πλαίσιο, χωρίς πολυλογίες, αλλά με μία καθαρότητα και διαύγεια λόγου, που αποδεικνύει μεγάλη καλλιέργεια και συνέπεια.\nΜία αυθεντική γκραβούρα της Αθήνας του 1840-1875, πλαισιωμένη από πλούσια λαογραφικά και ηθογραφικά στοιχεία, που δείχνουν τις αντιλήψεις και τον τρόπο ζωής μιας μεγαλοαστικής οικογένειας, αλλά και όλων των λαϊκών στρωμάτων, στο ευρύτερο κοινωνικό και πολιτικό περιβάλλον.\nφωτο : Γιούλη Τσακάλου\nΗ πολυετή ιστορική έρευνα της κ. Λαπατά «γέννησε» και τις ηρωίδες γυναίκες, που κυριαρχούν στα βιβλία της. Γυναίκες σύμβολα, εμβληματικές της εποχής εκείνης, στο πρόσωπο των οποίων αντικατοπτρίζεται το γενικό κλίμα του μεγάλου διχασμού, που με επιδεξιότητα, πλούσια γλωσσολογικά στοιχεία και μια ευρύτητα λόγου παρουσιάζει η συγγραφέας.\nΓυναίκες δυναμικές, αυτόβουλες και ανεξάρτητες, αλλά και πιο αδύναμες που υποκύπτουν σε σφάλματα, που μέσα από συχνές δοκιμασίες, εσφαλμένες αντιλήψεις και τερτίπια της μοίρας, βασανίζονται οι ίδιες προσωπικά, διαιωνίζοντας σε βάθος χρόνου τα λάθη τους, με άμεσο αντίκτυπο την κοινωνία την ίδια.\nΓυναίκες πρωταγωνίστριες της ζωής, όπως η Κοραλία Βογιατζόγλου που μας συστήθηκε στο πρώτο βιβλίο «Η ΕΠΙΣΤΡΟΦΗ», αλλά και γυναικείες παρουσίες του «ΔΙΧΑΣΜΟΥ» όπως η Ελισσάβετ Δούκα, δυσπρόσιτη μεν από το πλήθος των Αθηναίων, αρχοντική δε, σπάνια και εκλεπτυσμένη παρουσία, η Οδύσσεια Βαρβαρέσου, φιλόδοξη και πανούργα, χαρακτηριζόταν από την ανάγκη της να υπονομεύει τους πάντες, με ύπουλο τρόπο έπαιρνε πάντα αυτό που ήθελε, αλλά και γυναίκες σε δεύτερους ρόλους, όπως η ιερόδουλη Ζηνοβία Σπίνου, αυθεντική μαστόρισσα του πληρωμένου έρωτα με ανοιχτή όμως καρδιά και βαθιά αισθήματα, η θεία Μπεμπέκα μία συναισθηματικά ασταθής γυναίκα με έντονη παρουσία, η μαγείρισσα Δαρεία και τόσες άλλες, ηρωίδες των βιβλίων της κ. Λαπατά, που αποτελούν τις κόρες της Ελλάδας μας, όπως πολύ εύστοχα αναφέρει η συγγραφέας και κατά επέκταση, κομμάτια της ίδιας ιστορίας.\nΣτην περιπετειώδη ζωή τους, καθρεφτίζεται και το κοινωνικο-πολιτικό «γίγνεσθαι» που ταλανίζει την χώρα μας, από την μετεπαναστατική περίοδο έως και σήμερα ακόμη, αφού η ιστορία μας διδάσκει ότι, χωρίς την επίγνωση της πραγματικότητας και την ακριβή γνώση των λαθών μας, αυτά θα επαναλαμβάνονται, ροκανίζοντας σιγά-σιγά ό,τι κατακτήθηκε από τους προγόνους μας, με ευσυνειδησία και σκληρή δουλειά.\nΗ Φιλομήλα Λαπατά γεννήθηκε στην Αθήνα το 1952. Σπούδασε δημόσιες σχέσεις, μιλάει ξένες γλώσσες και έχει ταξιδέψει πολύ. Ζει μεταξύ Ελλάδας και Ιταλίας. Στο παρελθόν εργάστηκε στην Αμερικανική Πρεσβεία και σε τράπεζα.\nΕμπνευσμένη από τις εμπειρίες που απέκτησε στα ταξίδια της και προσπαθώντας να κατανοήσει την ανθρώπινη φύση και τη δυναμική των σχέσεων, οδηγήθηκε από νωρίς στο γράψιμο. Τιμήθηκε στην Ιταλία το 2005 με το βραβείο "Citta di Bacoli" (αρχαία Cuma) και το 2006 με το βραβείο Premio Internazionale per la Cultura "Sebetia-Ter".\nΤίτλοι Βιβλίων της..\n(2018) Ο διχασμός, Ψυχογιός\n(2015) Η επιστροφή, Ψυχογιός\n(2012) Η χήρα του Πειραιά, Εκδόσεις Καστανιώτη\n(2010) Η ξυπόλυτη των Αθηνών, Εκδόσεις Καστανιώτη\n(2007) Επικίνδυνες λέξεις, Εκδόσεις Καστανιώτη\n(2005) Εις το όνομα της μητρός, Εκδόσεις Καστανιώτη\n(2004) Lacryma Christi, Εκδόσεις Καστανιώτη\n(2002) Οι κόρες του νερού, Εκδόσεις Καστανιώτη\nΑναρτήθηκε από Giouli Georgia Tsakalou στις 8:15:00 μ.μ. Δεν υπάρχουν σχόλια:\nΕτικέτες ΑΠΟΨΕΙΣ ΑΝΑΓΝΩΣΤΩΝ, ΕΚΔΟΣΕΙΣ ΨΥΧΟΓΙΟΣ, ΚΡΙΤΙΚΕΣ, Ο ΔΙΧΑΣΜΟΣ, ΦΙΛΟΜΗΛΑ ΛΑΠΑΤΑ\nGiouli Georgia Tsakalou\nΕίμαι η Γιούλη Τσακάλου Βlogger βιβλιοφάγος, σκοπός μου είναι να βάλω και γω ένα μικρό λιθαράκι στο χώρο του βιβλίου που τόσο αγαπάμε! μαζί να το στηρίξουμε με αγάπη, ήθος, ευγενικές προθέσεις σκέψεις και πράξεις!\nΠαρασκευή 22 Φεβρουαρίου 2019\nΣυνέντευξη της συγγραφέως Ιωάννας Καρυστιάνη στη Γιούλη Τσακάλου, ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ!\nΙωάννα Καρυστιάνη: «Δεν παραδίδω στον αναγνώστη μηνύματα και σκονάκια. Να νιώσει θέλω. Τα παρακάτω είναι δική του απόφαση»\nΣυνέντευξη στην Γιούλη Τσακάλου //\nΠρώτη δημοσίευση στο Fractal\n«Οι ασυνείδητοι τα καλά βιβλία δεν τα πιάνουν στα χέρια τους, μακριά κι αλάργα από ό,τι χαλάει την ζαχαρένια τους.»\nΧρόνια τώρα διαβάζω, όχι μια, αλλά πολλές φορές τα βιβλία της Ιωάννας Καρυστιάνη. Παρόλο που τα θέματα τα οποία διαπραγματεύεται είναι ζόρικα και σκληρά, με ελκύουν να τα ανακαλύψω λόγω της ψυχολογικής εμβάθυνσης την οποία καταφέρνει με απαράμιλλο τρόπο η συγγραφέας.\n-Κυρία Καρυστιάνη, ομολογώ πως είμαι ενθουσιασμένη που δεχθήκατε να κουβεντιάσουμε, τιμή είναι πολύ μεγάλη. Η αγάπη των μελών της ομάδας μας ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ για τα βιβλία σας είναι ιδιαίτερη, άπειρες φορές τα συζητάμε και κάθε φορά όλο και πιο πολλά μέλη της γράφουν ενθουσιώδεις κριτικές. Κυρία Καρυστιάνη, είστε μια Συγγραφέας με χιλιάδες φανατικούς αναγνώστες. Ποιο είναι αυτό το μαγικό συστατικό στα βιβλία σας, κατά τη γνώμη σας, που τους καθηλώνει;\nΕίμαι πολύ τυχερή που τα βιβλία μου, ως τώρα τουλάχιστον, βρίσκουν ανταπόκριση. Τα δουλεύω όσο καλύτερα μπορώ. Νομίζω πως οι αναγνώστες βρίσκουν ενδιαφέροντες τους χαρακτήρες, το «ψαχνό» της καθημερινότητας και του τετριμμένου και τη γρήγορη, αδρή γλώσσα.\n–Τα βιβλία σας αναλύουν ιδιαίτερους χαρακτήρες ηρώων. Σας έλκουν κάποια στοιχεία ώστε να καταστήσετε ένα χαρακτήρα λογοτεχνικό ήρωά σας και ποια είναι τα θέματα που σας ενδιαφέρουν περισσότερο;\nΟι ήρωες μου δεν έχουν εκτυφλωτικές καριέρες περγαμηνές, εντυπωσιακά σπίτια, μεγάλες περιουσίες, ούτε μετέχουν στα κέντρα λήψης αποφάσεων. Κατά κανόνα είναι άνθρωποι ταπεινοί και συνηθισμένοι, συνηθισμένες οι δουλειές, οι σχέσεις, τα προβλήματα και οι ελπίδες τους σε μικρούς και εκ πρώτης όψεως ασήμαντους τόπους. Γράφοντας κάνω τους ανθρώπους και τους τόπους σημαντικούς, έτσι νομίζω, γιατί έτσι πιστεύω για όσους και όσα δεν είναι στο προσκήνιο της κάθε εποχής.\n– Κυρία Καρυστιάνη, είστε μια συγγραφέας που έχει την ικανότητα να βάλει τον αναγνώστη απέναντι από τον ήρωα σαν να βλέπει, κατά κάποιο τρόπο, τον εαυτό του σ’ ένα καθρέφτη. Παρόλα αυτά, όμως, κατορθώνετε και πηγάζει από το έργο σας μια υπαινικτική αισιοδοξία. Ή μήπως είστε απαισιόδοξη;\nΑκριβώς επειδή οι ήρωες μου δεν είναι ταγοί, ηγετικές μορφές, δακτυλοδεικτούμενοι και γενικά «επιφανείς», οι αναγνώστες βρίσκουν κάμποσα κοινά στοιχεία με τις δικές τους ζωές, σκιές και αγωνίες. Οι ήρωες των βιβλίων δεν μοιάζουν απλησίαστοι ντιπ ξένοι.\nΓράφοντας, δεν πλασάρω αισιοδοξίες και απαισιοδοξίες. Οι σχετικές πινελιές προκύπτουν όπως και στην πραγματική ζωή, πότε από τα γεγονότα, πότε επειδή δεν αντέχομε να δούμε αλήθειες και πότε επειδή το τερματίζουμε προς τη μια ή την άλλη κατεύθυνση.\nΗ Ιωάννα Καρυστιάνη με τη Γιούλη Τσακάλου\n-Υπάρχει κάποιο από τα βιβλία σας που σας δυσκόλεψε να το γράψετε; Και εννοώ πως ίσως χρειάστηκε να «ψάξετε» περισσότερο από τα άλλα, προσωπικά αρχεία ή να ξαναδιαβάσετε βιβλία εποχής σχετικά. Ρωτώ γιατί απ’ ότι μου έχουν πει ομότεχνοι σας η συγγραφή ενός βιβλίου με θεματολογία αλλά και τρόπο ζωής μιας περασμένης εποχής θέλει πολύ κόπο και χρόνο έρευνας προκειμένου να είναι σοβαρό αυτό που θα παρουσιαστεί και κυρίως αληθινό! Όπως η «Μικρά Αγγλία» που λατρεύω γιατί έχει σχέση με την Άνδρο που επισκέπτομαι συχνά.\nΤο θέμα υπαγορεύει και ο συγγραφέας κάνει αυτό που πρέπει. Εκτός από τις ιστορίες εποχής που επιβάλλουν έρευνα σε αρχεία, μουσεία, παλιά συγγράμματα, κιτρινισμένες αλληλογραφίες, μυγοφτυσμένα τεφτέρια και ταξίδια στους τόπους της πλοκής, και οι σύγχρονες μυθοπλασίες απαιτούν μελέτη σε άγνωστα πεδία, διασταυρώσεις στοιχείων, συναντήσεις και πολλά τρεχάματα, τόσο κατά την προεργασία όσο κατά την διάρκεια του γραψίματος με τις πολλές διορθώσεις. Και όλο αυτό δεν είναι μπελάς, κάθε άλλο. Προσφέρει εκπλήξεις, καλύτερη γνώση, καλύτερες ιδέες, συγκίνηση. Βαστά τον συγγραφέα στην τσίτα, σε εγρήγορση και επαγρύπνηση ως την τελευταία γραμμή, ως την τελική μορφή του κειμένου.\n-Τί άποψη έχετε για την σημερινή Ελληνική Λογοτεχνία. Υπάρχει ποιότητα στην γραφή ή εγκαταλείπονται σχεδόν όλα… στον βωμό των πωλήσεων;\nΔούκα, Παπαδημητρακόπουλος, Νόλλας, Ζατέλλη, Γαλανάκη, Βαλτινός, Δημητρίου, Φακίνου, Σκαμπαρδώνης, Κοροβίνης, Ζουμπουλάκης, Τρουλλινού, Μακριδάκης, Οικονόμου, Παπαμάρκος, Παπαμόσχος, Πέτσα, Παλαβός, Γράψας, Παπαϊωάννου όλοι εν ζωή, παλιοί και νέοι, τους βάζω μαζί επειδή κάθε φορά περιμένω το επόμενο βιβλίο τους. Δεν γράφουν με στόχο τις πωλήσεις, αλλά μακάρι να τους διάβαζαν τριπλάσιοι και πενταπλάσιοι αναγνώστες.\n-Θα ήθελα τη γνώμη σας για το αν ένας οποιοσδήποτε άνθρωπος μπορεί να γίνει συγγραφέας και τί θα είναι αυτό που θα τον διαχωρίσει από ένα απλό γράφοντα!\nΗ απόπειρα δεν απαγορεύεται. Όποιος έχει σφοδρή επιθυμία και ανάγκη να γράψει επειδή πιστεύει ότι έχει κάτι να πει, ας διαβάσει πολύ, ας στρωθεί, ας ξενυχτίσει, ας σκίσει το α’ και το β’ χέρι, ας δουλέψει με ταπεινοφροσύνη και θα δείξει.\n-Υπάρχουν βιβλία που, πολύς κόσμος, τα διαβάζει μεν αλλά δεν έχει να αποκομίσει… ουδέν! Εσείς πιστεύετε πως το βιβλίο είναι και δημιουργός συνειδήσεων;\nΟι ασυνείδητοι τα καλά βιβλία δεν τα πιάνουν στα χέρια τους, μακριά κι αλάργα από ό,τι χαλάει την ζαχαρένια τους. Οι άλλοι, μοιράζονται με τον συγγραφέα τα πάντα όλα.\n-Όλα σας τα βιβλία έχουν ιδιαίτερα σημαντικές ηρωίδες. Οι γυναίκες είναι πολυπλοκότερες, πιο ενδιαφέρουσες ή συγκεντρώνουν επάνω τους τα πιο πολλά δεινά;\nΣε όλα τα βιβλία, μηδενός εξαιρουμένου, εκτός από γυναικείους πρωταγωνιστικούς χαρακτήρες, έχω και ανδρικούς. Γυναίκες και άντρες αλληλοσυνδέονται, αλληλοσυμπληρώνονται, αλληλοφωτίζονται, αλληλοσυσκοτίζονται, αλληλοσφάζονται, αλληλοβοηθιούνται, αγαπιούνται, μοιράζονται την πλοκή και την περπατούν ως την τελευταία σελίδα κουβαλώντας ο καθείς και η καθεμιά στην πλάτη το μικρό ή μεγάλο σακί του.\n-Εκτός από συγγραφέας, σαφώς είστε και αναγνώστρια. Υπήρξαν βιβλία που δεν μπορέσατε να τα διαβάσετε; Κι εάν υπάρχουν τι σας απέτρεψε;\nΔεν αγοράζω στην τύχη επειδή κάνει μπάμ ένα εξώφυλλο, ένας ερεθιστικός τίτλος ή επειδή το τάδε βιβλίο κάνει θραύση. Αγοράζω και δανείζομαι αυτά που θέλω πολύ για δικούς μου λόγους. Κάποια, ιδίως επιστημονικά δοκίμια, δίτομες και τρίτομες εκδόσεις μπορεί να με ζορίζουν, να μην τα διαβάσω μεμιάς, αλλά πάντα έρχεται η ώρα τους γιατί με τραβάει ό,τι καλό άφησα στη μέση.\n-Τί σημαίνει για εσάς «λαός, έθνος χωρίς μνήμη»; Και τί μπορεί να φταίει, ώστε ένας ολόκληρος λαός να «χάσει» την ταυτότητά του; Ποια είναι η ευθύνη ενός πνευματικού ανθρώπου σήμερα;\nΕίναι μορφή επιπολαιότητας οι άνθρωποι να συμπεριφέρονται στο σήμερα δίχως μνήμη. Η ιστορία με τις ιδιαιτερότητες λαών πολιτισμών, παραδόσεων, και γλωσσών είναι ασύμφορο χασομέρι για τα αφεντικά της παγκοσμιοποιημένης οικονομίας και όταν εμποδίζει το σαρωτικό διάβα των αγορών την παραμερίζουν, την «πειράζουν», την αναποδογυρίζουν. Αλλά και οι λαοί δύσκολα την υπερασπίζονται δίκαια και αποτελεσματικά, γιατί δεν την ξέρουν καλά ώστε να την «μεταχειρίζονται» ολόπλευρα. Συνήθως ξεμένουν σε λαχταριστές επικεφαλίδες για αρχαία κλέη, αλλοτινή ακμή και ένδοξους παλιούς αγώνες.\nΗ επιλεκτική χρήση της Ιστορίας λόγω λειψής γνώσης ή εθνικών «υπερεγώ», πυροδοτεί εθνικισμούς, το βλέπουμε σε όλη την Ευρώπη τα τελευταία χρόνια, αντιπαλότητες, λιτότητα ναζιστικούς αλαλαγμούς, φράχτες.\nΗ δύναμη της έγνοιας για τον τόπο είναι απρόσβλητη και ανίκητη όταν πατάει στην αλήθεια, όταν εμπεριέχει την έγνοια για τους ανθρώπους, συνεπώς για την ζωή, συνεπώς για την ειρήνη.\nΜπορεί όλα αυτά να ακούγονται παλιά και άχρωμα, αλλά έτσι ένας λαός ομορφαίνει το πρόσωπό του, βρίσκει τα λόγια του και το βηματισμό του.\nΠροσωπικά, έχω μεγάλο πόνο και μεγάλο πάθος για τον τόπο μας, ακριβώς επειδή δεν κλείνω τα μάτια στα στραβά, στα λάθη, στις φάσεις υπεροψίας. Φαίνεται, νομίζω, και σ αυτά που γράφω, ιστορίες αναζήτησης, νοηματοδότησης και νόστου για ανθρωπιά. Με αγάπη, σεβασμό, στοχασμό και κριτική ματιά.\n–Πως καταφέρνετε να συνδυάσετε τα σενάρια για τον κινηματογράφο και τη συγγραφή λογοτεχνικού έργου; Υπάρχει συνάφεια στις δύο αυτές πλευρές;\nΆλλοι κινούνται σε όλο το φάσμα της τέχνης του γραπτού λόγου, κάνουν πεζογραφία, ποίηση, σενάρια, θεατρικά και στίχους τραγουδιών. Οι κανόνες η οικονομία, οι τεχνικές, η συμβατή με το κάθε είδος γλώσσα είναι διαφορές, ωστόσο πιστεύω πως όλα τα είδη βοηθούν το ένα το άλλο. Δανείζονται κλειδιά και αξιοποιούν εμπειρίες ευστοχίας ή αστοχίας.\n-Τί θα συμβούλευε η κυρία Ιωάννα Καρυστιάνη ένα νέο συγγραφέα;\nΟ,τι και τον εαυτό της. Να διαβάζει, να παρατηρεί υπομονετικά, να αμφιβάλει, να ονειρεύεται καλά κείμενα.\n-«Χίλιες Ανάσες», από τις εκδόσεις Καστανιώτη το νέο σας πόνημα που κυκλοφόρησε πρόσφατα. Τι μήνυμα θέλετε να περάσετε μέσα από αυτό το βιβλίο στους αναγνώστες σας;\nΔεν παραδίδω στον αναγνώστη μηνύματα και σκονάκια. Να νιώσει θέλω. Να νιώσει βαθειά μέσα του. Τα παρακάτω είναι δική του απόφαση.\nΑναρτήθηκε από Giouli Georgia Tsakalou στις 12:39:00 μ.μ. Δεν υπάρχουν σχόλια:\nΕτικέτες ΓΙΟΥΛΗ ΤΣΑΚΑΛΟΥ, ΙΩΑΝΝΑ ΚΑΡΥΣΤΙΑΝΗ, ΣΥΝΕΝΤΕΥΞΕΙΣ\nΤετάρτη 13 Φεβρουαρίου 2019\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ γράφει η κ. Λίτσα Κοντογιάννη για το βιβλίο "Ασκίμ θα πει αγάπη - Μαρία Κωνσταντούρου"Εκδόσεις Ωκεανίδα!!\nΑΣΚΙΜ ΘΑ ΠΕΙ ΑΓΑΠΗ –ΜΑΡΙΑ ΚΩΝΣΤΑΝΤΟΥΡΟΥ\nΈνα υπέροχο, πολύ καλογραμμένο οδοιπορικό στο νησί της Λέσβου που γίνεται μέσα από την μοναδική περιγραφή περιοχών της, με αφορμή μια φανταστική ιστορία με έντονο μεταφυσικό στοιχείο.\nΠέρα από τη Λέσβο και τα μαγικά της μέρη, αναφορές γίνονται και στην Κωνσταντινούπολη, την Αθήνα, στη Σμύρνη, στο Εσκί Σεχίρ και άλλα μέρη.\nΤο μυθιστόρημα αυτό μπορεί να αριθμεί 574 σελίδες, αλλά είναι απόλυτα χορταστικές και διαβάζεται απνευστί.\nΗ αφήγηση είναι πολύ δεμένη, οι αναφορές στο παρελθόν και πάλι πίσω στο παρών γίνονται με απόλυτη ισορροπία, δίνει όλες τις απαραίτητες εξηγήσεις στις απορίες του αναγνώστη, χωρίς να αφήνει κενά ή ασάφειες και στο τέλος τη λύτρωση που χρειάζεται.\nΗ συγγραφέας καταφέρνει να μας μεταδώσει μια ποικιλία συναισθημάτων όπως αγάπη, έρωτα, απώλεια, φόβο, απελπισία, σπαραγμό, αισιοδοξία, ελπίδα. Το βιβλίο όμως κατά κύριο λόγω αναφέρεται στην αγάπη, τη απλή και ανιδιοτελή, ως αξία, ως συναίσθημα, ως ανάγκη.\nΣε όλα τα πρόσωπα της αγάπης – σ’ αυτή του παιδιού προς τον γονιό και αντίστροφα, στη φιλική, στην ερωτική, ακόμη και στην εγωιστική αγάπη προς τον εαυτό μας.\nΤο ευχάριστο είναι πως η πλοκή δεν είναι διόλου προβλέψιμη και ακόμα λιγότερο η κατάληξη της ιστορίας.\nΟι ήρωες της ιστορίας είναι ολοκληρωμένοι και δίνουν την αίσθηση πως είναι πραγματικοί και στην όλη ιστορία την αληθοφάνεια που της χρειάζεται.\nΗ Μαρία Κωνσταντούρου γεννήθηκε και μεγάλωσε στην Αθήνα. Έχει δύο παιδιά. Εργάστηκε τα πρώτα χρόνια ως καθηγήτρια Αγγλικών και επί μία εικοσαετία επικεντρώθηκε στις μεταφράσεις λογοτεχνικών βιβλίων. Από τις Εκδόσεις Λιβάνη έχουν κυκλοφορήσει τα τελευταία δώδεκα χρόνια τα βιβλία της Όταν οι Γυναίκες Τολμούν, Σκιές στο Χρόνο, Σε Βλέπω Παντού, Το Πολύ δεν Είναι Πάντα Αρκετό, Ζωή μου, Εσύ…, Αγεφύρωτες Σιωπές και Χωρίς Εσένα. Αγάπησα τα βιβλία από τα πρώτα χρόνια της ζωής μου. Πολύ γρήγορα κατάλαβα πως μου ήταν πιο βολικό, πιο εύκολο, να εκφράζομαι με τον γραπτό παρά με τον προφορικό λόγο. Έχω προσέξει πως στα λόγια είμαι πολύ λιτή, πολύ λακωνική, ενώ αντιθέτως όποτε κάθομαι να γράψω κάτι, οτιδήποτε, σκέψεις και συναισθήματα ρέουν σαν χείμαρροι μέσα από την ψυχή μου. Επί τριάντα χρόνια κάλυπτα αυτή την ανάγκη έκφρασης, μεταφράζοντας χωρίς διακοπή λογοτεχνικά βιβλία. Πριν από δεκαπέντε χρόνια, ο πόθος –ή το πάθος– μου ικανοποιήθηκε πλήρως όταν, μάλλον από τύχη, εκδόθηκε το πρώτο μου βιβλίο. Τώρα πια ξέρω πως, όσο είμαι πνευματικά υγιής, η ψυχή μου θα συνεχίσει να μιλάει έτσι όπως εκείνη ξέρει και μπορεί.\nΑναρτήθηκε από Giouli Georgia Tsakalou στις 1:16:00 μ.μ. Δεν υπάρχουν σχόλια:\nΕτικέτες ΑΠΟΨΕΙΣ ΑΝΑΓΝΩΣΤΩΝ, ΕΚΔΟΣΕΙΣ ΩΚΕΑΝΙΔΑ, ΚΡΙΤΙΚΕΣ\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ γράφει η κ. Αναστασία Δημακοπούλου για το βιβλίο "Ο δερματοστίκτης του Αουσβίτς - Χέδερ Μόρρις"Εκδόσεις Ωκεανός!\nΟ δερματοστίκτης του ΑΟΥΣΒΙΤΣ - ΧΕΔΕΡ ΜΟΡΡΙΣ\nΌταν η συγγραφέας Χέδερ Μόρρις, κλήθηκε από τον Λάλε Σοκολόφ, να καταγράψει αλήθειες ανείπωτες και ν΄ αφηγηθεί την ιστορία την δική του και της αγαπημένης του Γκίτας, σε μια από τις χειρότερες εποχές της ανθρώπινης ιστορίας, της ήταν αδύνατον να φανταστεί, ότι θα καταδυόταν στα άγνωστα μονοπάτια της ψυχής ενός βασανισμένου ανθρώπου και θα μοιραζόταν μαζί του, ακραίες καταστάσεις απόλυτης κτηνωδίας αλλά και πληθώρας ενοχών, πράξεις καθαρής ανιδιοτέλειας, αυθορμητισμού και αγάπης.\nΣ΄ ένα από τα φρικτότερα κολαστήρια των Ναζί, εκεί όπου ο αριθμός των νεκρών ξεπερνάει και την πιο τρελή ανθρώπινη φαντασία, στο Άουσβιτς-Μπίρκεναου, ανάμεσα στην ανθρώπινη αθλιότητα και στον καθημερινό, αγωνιώδη αγώνα για επιβίωση, εκτυλίσσεται μία μοναδική ιστορία ανθρωπιάς, προσφοράς και απόλυτης αξιοπρέπειας. Ο δερματοστίκτης του ΑΟΥΣΒΙΤΣ της Χέδερ Μόρρις ζωντανεύει με σοβαρότητα, προσοχή αλλά και με ακριβή εξιστόρηση των γεγονότων, την εκπληκτική πορεία ενός ανθρώπου, που η μοίρα του επεφύλασσε ένα απίστευτο παιχνίδι.\nΜέσα στον ζόφο της απόλυτης εξαθλίωσης, ο Λάλε Σοκολόφ θα σταθεί από τους ευνοημένους του στρατοπέδου και από καταδικασμένος σε καταναγκαστικά έργα, καταφέρνει να πάρει την προνομιούχα θέση του δερματοστίκτη, του ανθρώπου που χαράζει τους μπλε αριθμούς στα μπράτσα των φυλακισμένων. Λόγω και της μεγάλης γλωσσομάθειάς του- μιλούσε Σλοβακικά, Γερμανικά, Ρωσικά, Γαλλικά, Ουγγρικά και λίγα Πολωνικά- και της ευνοϊκής θέσης του δερματοστίκτη, αντιμετωπίζει πιο ανθρώπινη μεταχείριση από τα Ες-Ες, κάτι που ερμηνευόταν σε έξτρα συσσίτιο και σε πιο ευνοϊκές συνθήκες διαβίωσης-ιδιαίτερο κατάλυμα. Η συνεισφορά του σε φαγητό αλλά και σε ψυχική ενδυνάμωση και συμπαράσταση, προς τους εξαθλιωμένους συγκρατούμενούς του, απαλύνει τις τύψεις και τις ενοχές του απέναντι στην προνομιούχα αντιμετώπισή του, αλλά και στον τρόμο, μήπως θεωρηθεί υποχείριο όργανο των ναζί, καθώς υπήρχε η κοινή διαπίστωση πώς όσοι συνεργάζονταν με τα ες-ες συμμετείχαν και στις βαρβαρότητές τους. Δεν είχε το περιθώριο της επιλογής. Η άρνησή του ισοδυναμούσε με αυτοκτονία. Έπρεπε να επιβιώσει και αν δεν ήταν αυτός σε αυτήν την θέση, θα την έπαιρνε κάποιος άλλος. Όταν δεν ξέρεις, τι σου μέλλει γενέσθαι στα επόμενα πέντε λεπτά, αν θα ζήσεις ή θα πεθάνεις, όντας εγκλωβισμένος στο στρατόπεδο του θανάτου, φυσικό και επόμενο είναι να γραπωθείς με νύχια και με δόντια από μία θέση που σου παρέχει την ασφάλεια, έστω και την πρόσκαιρη επιβίωση.\nΈχοντας καθημερινά μαζί του το βαλιτσάκι με τα σύνεργα της δερματοστιξίας, το «σωσίβιό του» όπως το χαρακτήριζε και υπό το άγρυπνο βλέμμα του μοχθηρού Μένγκελε,- του γιατρού που αντίθετα από το λειτούργημά του, προκαλούσε πόνο στους φυλακισμένους με τις διεστραμμένες πράξεις του-, εκτελούσε σιωπηλά και υπάκουα τις όποιες διαταγές. Την στιγμή που χαράσσει τον αριθμό 34902 στο άψυχο κοριτσίστικο χέρι της Γκίτας, είναι σα να σφραγίζει την σκέψη και την ψυχή του σε μια κοινή μοίρα για επιβίωση, για ελευθερία από οτιδήποτε υποβιβάζει την ανθρώπινη αξιοπρέπεια, σε μια περίοδο, όπου αποτυπώθηκε στην παγκόσμια ιστορία με τα πιο μελανά χρώματα. Αυτός ο δεσμός της κοινής μοίρας δύο ανθρώπων που γνωρίστηκαν και αγαπήθηκαν κάτω από τόσο τραγικές συνθήκες, σίγουρα αφυπνίζει.\nΜας διδάσκει, ότι ναι μεν ο θάνατος μπορεί να υποβόσκει σε κάθε βήμα και σε κάθε λόγο, αυτό όμως το κρυφό πετάρισμα της ψυχής, όταν νιώθει ότι αγαπά και αγαπιέται είναι ασυγκράτητο-ακόμα και κάτω από ακραίες συνθήκες-δεν μπορεί να το ακουμπήσει, ούτε ο “υποκόπανος” του όπλου των ες-ες, ούτε η αίσθηση της πείνας…χαρακτηριστικό είναι το απόσπασμα στην σελ 93 του βιβλίου, όπου η Γκίτα και οι φίλες της -εκεί, μέσα στο στρατόπεδο του θανάτου- συμπεριφέρονται όπως σε ένα καθημερινό περίπατο, χαμογελούν, είναι ευδιάθετες, “χαμένες στο κόσμο τους”, χαμένες στο όνειρο της αγάπης και του αληθινού, ανθρώπινου ενδιαφέροντος! Πίσω από κάθε επιζώντα των τρομερών γεγονότων, εκείνου του Ολοκαυτώματος, κρύβεται συνήθως μία προσωπική τραγωδία τόσο του ίδιου όσο και της οικογένειάς του.\nΗ εξιστόρηση μίας βιωμένης βάναυσης πραγματικότητας, απαιτεί μεγάλα αποθέματα ψυχικής δύναμης και θέλησης, για να μπορέσουν ν΄ αναδυθούν θλιβερές αναμνήσεις και να καταγραφούν. Στην συγκεκριμένη ιστορία ο Λάλε, πήρε την τελική απόφαση να μιλήσει για όλα αυτά τα φρικαλέα γεγονότα, έτσι ώστε ν΄ αποφορτιστεί και από τις τύψεις, ότι θα χαρακτηριζόταν συνένοχος των Γερμανών, τρία ολόκληρα χρόνια μετά τον θάνατο της αγαπημένης του Γκίτας. Τρία χρόνια λοιπόν, χρειάστηκαν για να γραφτεί η ιστορία του Λάλε Σοκολόφ από την Χέδερ Μόρις, καθώς από την μια, έπρεπε να εξασφαλίσει την εμπιστοσύνη του στο πρόσωπό της και από την άλλη, να διασταυρώσει και να ταιριάξει, όλες εκείνες τις λεπτομερείς αφηγήσεις, που έκρυβαν μέσα τους την αγωνία και την φρίκη, με ημερομηνίες, πρόσωπα και τοποθεσίες.\nΈνα μοναδικό μάθημα ανθρωπιάς είναι αυτό το βιβλίο, γραμμένο με λέξεις που εμψυχώνουν, αφού μέσα από αυτές απορρέουν εικόνες τόσο περιγραφικές, που ξυπνούν από την λήθη, αφυπνίζουν την μνήμη. Αναδύεται ένα νέο κομμάτι στην ιστορία του Ολοκαυτώματος με πληροφορίες και πηγές προσβάσιμες από τον καθένα μας, αφού σύμφωνα με την Χέδερ Μόρρις, η ίδια, διατηρεί ιστότοπο με πληροφορίες και για τ΄ άλλα πρόσωπα της ιστορίας. Γραμμένο με εκφράσεις που αποπνέουν μία ευαισθησία, μία αποφασιστικότητα, μία μικρή σπίθα αισιοδοξίας. Εκφράσεις ιδιαίτερες, αξιομνημόνευτες, έρχονται να επιβεβαιώσουν τον όρκο που δίνει ο Λάλε, όταν μπαίνει στο απάνθρωπο στρατόπεδο “Θα ζήσω και θα φύγω από τούτο το μέρος. Θα φύγω ελεύθερος. Κι αν υπάρχει κόλαση, θα φροντίσω να καούν στις φωτιές της αυτοί οι φονιάδες”.\nOι αναμνήσεις της ξένοιαστης έως τώρα ζωής του, αλλά και η σπίθα του έρωτα, διατηρούν ζωντανό τον πόθο της επιστροφής! Ένα συγκινητικό και συγκλονιστικό ιστορικό ντοκουμέντο, που ρίχνει φως στα άδυτα των στρατοπέδων της ντροπής και της απόλυτης εξαθλίωσης, υποβιβάζοντας κάθε ανθρώπινο ον, που είχε την ατυχία να μεταφερθεί σε αυτά, σε κάτι το αναλώσιμο, σε ένα τυπικό και άψυχο νούμερο, χωρίς όνομα και ταυτότητα, προγραμματισμένο να εκτελεί τις όποιες διαταγές.\nΠιστεύω ότι το βιβλίο Ο δερματοστίκτης του ΑΟΥΣΒΙΤΣ, δεν μπορεί ν΄ αφήσει ασυγκίνητο κανέναν και να μην καθηλώσει τον αναγνώστη με τις καθαρές αλήθειές του, την άρτια μετάφραση και την προσεκτική μεταφορά των γεγονότων, όπως ακριβώς τα έζησε ο αφηγητής.\nH Χέδερ Μόρρις γεννήθηκε στην Νέα Ζηλανδία και κατοικεί στην Αυστραλία. Εργαζόμενη επί χρόνια σε ένα μεγάλο νοσοκομείο της Μελβούρνης, μελετούσε και έγραφε παράλληλα σενάρια, ένα από τα οποία μάλιστα είχε επιλεγεί από κάποιον βραβευμένο με Όσκαρ Αμερικανό σεναριογράφο. Το 2003, σύστησαν την Χέδερ σε έναν ηλικιωμένο κύριο ο οποίος «είχε μια ιστορία που ίσως άξιζε να ειπωθεί». Η γνωριμία της με τον Λάλε Σοκολόφ άλλαξε τη ζωή και των δυο τους. Η φιλία τους άνθισε και ο Λάλε εμπιστεύτηκε στην Χέδερ τις πιο προσωπικές λεπτομέρειες της ζωής του κατά το Ολοκαύτωμα. Αρχικά, η Χέδερ έγραψε ένα σενάριο με την ιστορία του Λάλε, το οποίο εκτιμήθηκε πολύ σε διεθνείς διαγωνισμούς. Εντέλει, έδωσε στην αφήγηση τη μορφή μυθιστορήματος –του πρώτου της, Ο δερματοστίκτης του ʼουσβιτς\nΑναρτήθηκε από Giouli Georgia Tsakalou στις 12:55:00 μ.μ. Δεν υπάρχουν σχόλια:\nΕτικέτες ΑΠΟΨΕΙΣ ΑΝΑΓΝΩΣΤΩΝ, ΕΚΔΟΣΕΙΣ ΩΚΕΑΝΟΣ, ΚΡΙΤΙΚΕΣ\nΣυνέντευξη της συγγραφέως Γιόλας Δαμιανού-Παπαδοπούλου στη Γιούλη Τσακάλου, ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ!!\nΓια έναν λάτρη του κοινωνικού μυθιστορήματος, η κα Γιόλα Δαμιανού Παπαδοπούλου θεωρείται ειδική του είδους, μιας και θίγει πολύ ενδιαφέροντα θέματα του κοινωνικού γίγνεσθαι, καταπιάνεται με ιδιαίτερες ιστορίες, ιδιαίτερους ήρωες και η μοναδική της πένα καθηλώνει τον αναγνώστη.\n- κα Δαμιανού άπειρες φορές αναρωτήθηκα πώς βρήκατε το κουράγιο να διηγηθείτε και να καταγράψετε τα όσα συγκλονιστικά εκτυλίσσονται στα βιβλία σας!\nΤο θέμα δεν είναι αν έχεις κουράγιο να διηγηθείς συγκλονιστικά γεγονότα, το θέμα είναι αν μπορείς να τα εκφράσεις με συγκλονιστικό τρόπο για να τα μεταδόσεις στον αναγνώστη. Η συγγραφή δεν είναι κάτι ανάλαφρο που το κάνω για να περνάω καλά, πρέπει να μπορείς να σηκώνεις το βάρος αυτών που γράφεις. Πολλές φορές έκλαψα, γέλασα, απελπίστηκα, εκνευρίστηκα με κάποιον μου ήρωα. Όπως ο ηθοποιός όταν πρέπει να αποδώσει ένα συγκλονιστικό ρόλο και τον βλέπουμε να χτυπιέται απάνω στη σκηνή, μέσα του όμως γίνεται κουρέλι.\n-Τι ρόλο μπορεί να διαδραματίσει στην πορεία ενός ανθρώπου που θέλει να γίνει συγγραφέας, ο τόπος και ο τρόπος που μεγάλωσε;\nΤο περιβάλλον που ζούμε διαμορφώνει τον χαρακτήρα και τον τρόπο συμπεριφοράς μας. Η συγγραφή χρειάζεται πρώτα απ’ όλα να έχεις εμπειρίες από τη ζωή, να είσαι μέσα σου γεμάτος από συναισθήματα εικόνες, περιπέτειες και να έχεις μελετήσει τους ανθρώπους.\n-Ασχολείστε με θέματα που τα φέρνει η ίδια η ζωή!! Τι θα θέλατε να γράψετε που δεν το γράψατε ακόμα;\nΔεν ξέρω τι άλλο θα μου φέρει η ζωή, όλα είναι απρόσμενα και έρχονται ξαφνικά. Βλέπεις όταν γράφω το μυαλό μου δουλεύει πιο πολύ σαν δημοσιογράφος, αρπάζομαι από την επικαιρότητα και επηρεάζομαι από την περιρρέουσα ατμόσφαιρα.\n-Ποια η σχέση σας με τους ήρωές σας; Έχετε ευθύς εξαρχής στο μυαλό σας ποια κατεύθυνση θα πάρει ο καθένας ή αυτό έρχεται στην πορεία; αυτό το σκέφτομαι πολύ συχνά.. θα πρέπει να είναι αρκετά δύσκολο .. προσωπικά σκέφτομαι πόσο δύσκολη πρέπει να είναι η συγγραφή!!\nΌταν σκιαγραφήσω την πορεία της ιστορίας μου πρέπει να μοιράσω τους ρόλους, έτσι ακριβώς όπως γίνεται πριν από μια θεατρική παράσταση. Κι από εκείνη τη στιγμή οι ήρωες μου αποκτούν μια σχέση προέκτασης του εαυτού μου ο κάθε ένας ξεχωριστά. Είναι σαν να μας συνδέει ένα λεπτό νήμα, όπου πάω εγώ πάνε κι αυτοί. Κατά τη διάρκεια της συγγραφής δεν χάνουμε ποτέ επαφή. Με τη συγγραφή είναι αλήθεια πως γίνεσαι λίγο αντικοινωνικός γιατί συνεχώς ζεις με τους ήρωες σου.\n-Ποιες αλήθειες λένε τα βιβλία σας; Και ποιες δεν τολμήσατε να αγγίξετε; Πχ θα μπορούσατε να γράψετε ένα βιβλίο αντικειμενικά για Τούρκους και Ελληνες χωρίς να σας επηρεάσουν οι διαφορές τόσων χρόνων;\nΣτα βιβλία μου όπως και στη ζωή λέω πάντα αλήθειες. Αν χρειαστεί να γράψω μια ιστορία για Τούρκους και Έλληνες δεν νομίζω πως θα δυσκολευόμουν γιατί θα έβλεπα την ανθρώπινη πλευρά όχι τα λάθη, τις αμέλειες και τους φανατισμούς που δεν ωφέλησαν ποτέ κανέναν.\n-Ποια πράγματα κατά τη γνώμη σας απαιτούν το μεγαλύτερο θάρρος στην πορεία της ζωής μας;\nΤο να μπορείς να αντιμετωπίζεις μια ασθένεια χωρίς να σε καταβάλει ο φόβος και να παραδεχτείς ένα σου λάθος και να ζητήσεις συγχώρεση.\n-Η συγγραφή ενός βιβλίου είναι μια διαδρομή από μόνη της μέσα στις ζωές, στα πάθη, στην ιστορία. Πόσο χρόνο χρειάζεστε εάν χρειάζεστε για να αποφορτιστείτε και να ξεκινήσετε κάτι νέο;\nΧρειάζομαι τουλάχιστον έξι μήνες διακοπής για να αποφορτιστώ και να ξεκουράσω το μυαλό μου.\n-Πως αντιμετωπίζετε την κριτική, είτε θετική είτε αρνητική; Σας επηρεάζει καθόλου; Aπαντάτε ή το αφήνετε να περάσει;\nΟι κριτικές είναι καλοδεχούμενες, είτε θετικές είτε αρνητικές με βοηθούν να γίνομαι καλύτερη φτάνει να γίνονται καλοπροαίρετα.\n-Πετυχαίνετε στα βιβλία σας εξαιρετική σκιαγράφηση χαρακτήρων και ρεαλιστική απόδοση διαλόγων. Ταλέντο ή εξάσκηση και μελέτη;\nΣτη δική μου περίπτωση η συγγραφή είναι θέμα ταλέντου. Άρχισα να γράφω από μικρή ηλικία χωρίς να ξέρω καλά καλά τι μου γίνεται. Έγραφα αυθόρμητα και τα έβαζα στην έδρα του καθηγητή όταν ήμουν μαθήτρια.\n-Διάβαζα κριτικές για την «Ηλέκτρα» σας που λένε πως με το βιβλίο αυτό έχετε ξεπεράσει κάθε προσδοκία. Για μένα είναι το αγαπημένο μου για σας;\nΤο βιβλίο Ηλέκτρα και κάθε βιβλίο μου που έγραψα για την Αφρική είναι αγαπημένα γιατί γράφονται εις βάθος και είναι κομμάτια βγαλμένα μέσα από τη ζωή μου.\n-Υπάρχουν αναγνώστες που σας αγαπούν. Αγοράζουν τα βιβλία σας. Μπαίνουν και κυκλοφορούν μέσα στις σελίδες τους. Τι σημαίνει αυτό για εσάς πως το εισπράττετε;\nΕίναι ευλογία να σ’ αγαπούν. Είμαι ευγνώμων που οι κόποι μου ανταμείβονται. Και προπάντων είμαι χαρούμενη όταν τα γραφόμενά μου βοηθούν κατά κάποιον τρόπο ανθρώπους να βρουν λύσεις σ’ ένα τους πρόβλημα όπως συνέβη στο βιβλίο μου «Κρατήσου από τα όνειρά σου» ή το Έτσι θέλω να θυμάμαι εκδ. Ωκεανίδα. Και στα δυο πολλοί αναγνώστες επικοινώνησαν άλλοι για να μάθουν για την ασθένεια του Ερυθηματώδη Λύκου και άλλοι για την πορεία που έπρεπε να πάρει η σχέση τους με αλλοδαπούς.\n-Ξένες χώρες όπως το Κογκό και η Νιγηρία, σας έδωσαν το έναυσμα ή την έμπνευση να γράψετε κάποια από τα βιβλία σας.. ως παιδί του εξωτερικού και γω θέλω να ρωτήσω νοσταλγείτε τα χρόνια που περάσατε εκεί ή είστε ικανοποιημένη από την τωρινή ζωή σας στην Κύπρο;\nΤα νοσταλγώ μ’ ένα τρόπο αθεράπευτο. Όμως τα χρόνια δεν γυρίζουν πίσω. Η ζωή πήρε πια το δρόμο της, εξελίσσεται και διαμορφώνει κι εμάς σ’ ένα άλλο περιβάλλον που δυσκολευτήκαμε πολύ να ενσωματωθούμε αλλά τα καταφέραμε.\n-Ο χώρος του διαδικτύου αποτελεί πια ένα μεγάλο κομμάτι της σύγχρονης πραγματικότητας. Εσάς, κατά πόσα σας έχει επηρεάσει; Εστιάζοντας την προσοχή μας στο fb, πιστεύετε πως ελλοχεύουν κίνδυνοι που θα μπορούσαν να «απειλήσουν» συναισθηματικά κάποιον συγγραφέα ή το fb είναι απλώς μια πραγματικότητα αναπόφευκτη που δεν χρειάζεται να τη δαιμονοποιούμε;\nΟ χώρος του διαδικτύου είναι μια εξέλιξη της ζωής που μας δίνει γνώσεις και πληροφορίες αν μπορούμε να τον διαχειριστούμε σωστά. Για μας τους συγγραφείς το fb είναι ένας τρόπος επικοινωνίας ανάμεσα στους αναγνώστες μας και κάνει τη ζωή μας λιγότερο απομονωμένη.\n-Έχετε βραβευτεί για το λογοτεχνικό σας έργο και έχετε πάρει πολλές διακρίσεις στην Ελλάδα και το εξωτερικό. Ποια ήταν η διάκριση που άγγιξε περισσότερο την ψυχή σας και είπατε δικαιώθηκα για το έργο μου !!\nΌταν πήρα το Α΄ Ευρωπαϊκό βραβείο διηγήματος στην Ιταλία. Εκεί ένιωσα πως δικαιώθηκα. Γιατί ήμουν μια άγνωστη και βραβεύτηκα για την αξία μου και όχι για κάποιο άλλο λόγο…\n-Στα βιβλία σας αναφέρεστε πολλές φορές σε θέματα αναπηρίας και οι ήρωές σας δεν αφήνουν την απαισιοδοξία να μολύνουν την σκέψη τους!! Πιστεύετε στην Ελλάδα του σήμερα τα άτομα με ειδικές ανάγκες ή οι κακοποιημένες γυναίκες μπορούν να σκέφτονται αισιόδοξα ή να ελπίζουν σε ένα καλύτερο αύριο ;\nΔυστυχώς στις μέρες μας δεν είναι μόνο οι άνθρωποι με αναπηρίες ή κακοποιημένες γυναίκες που δεν μπορούν να σκέφτονται ένα καλύτερο αύριο, ο κόσμος γενικότερα βουλιάζει κάθε μέρα και πιο βαθιά. Έχουμε πτώχευση αξιών, το οικοδόμημα καταρρέει, οι νέοι έπαψαν να κάνουν όνειρα. Σκέφτομαι αυτή η γενιά που φοβάται να ονειρευτεί, που δεν έχει ευκαιρίες αναρρίχησης πώς θα σταθεί στα πόδια της για να γίνει μια μέρα ηγέτης της πατρίδας του; Με ποια όπλα, πώς θα είναι ο συναισθηματικός του κόσμος;\n-Διαβάζοντας το νέο σας πόνημα «ασυγχώρητο λάθος» μου δημιουργήθηκαν οι εξής απορίες…\n- Τελικά τι λέτε η κοινωνία πράγματι τιμωρεί και δεν συγχωρεί;\nΗ κοινωνία πιστεύω συγχωρεί τα μεγάλα λάθη, για τα μικρά και ανθρώπινα είναι αμείλικτη.\n- Ότι δίνουμε παίρνουμε; όπως λέει ο νόμος του σύμπαντος;\nΑυτό που με κάνει κάποιες φορές να αναρωτιέμαι είναι που κάποιοι ποτέ δεν δίνουν αλλά πάντα παίρνουν. Είναι αυτό δικαιοσύνη;\n- Οσο γρήγορα ένας άνθρωπος από το μηδέν ανεβαίνει στην κορυφή με την ίδια ταχύτητα μπορεί να κατέβει και πάλι χαμηλά αν δεν εκτιμήσει και προσέξει όσα του δόθηκαν;\nΝαι γιατί το γρήγορο κέρδος το χωρίς μόχθο, ιδρώτα και δάκρυ δεν εκτιμάται και γρήγορα σκορπίζει.\n- Τι μηνύματα θέλετε να περάσετε μέσω της Μαργαρίτας και της Κατρίν; Ηρωίδες του βιβλίου!!\nΗ Μαργαρίτα μας υποδεικνύει να μην είμαστε βιαστικοί. Να εκτιμούμε αυτά που μας δόθηκαν και να μάθουμε να επενδύουμε στη φιλία και στην αγάπη. Από τη ζωή μας περνούν πολλά τρένα, αν φύγει το ένα θα έρθει το άλλο φτάνει να μάθουμε να ζούμε και να δίνουμε νόημα στην κάθε στιγμή της ζωής μας.\nΗ Κατρίν έχει θετική στάση στη ζωή, συγχωρεί και ανοίγει ένα νέο κεφάλαιο!\n-Έχετε σκεφτεί για τη συνέχεια με τι θέμα θα θέλατε να συνεχίσετε την συγγραφική σας πορεία;\nΚάτι σκέφτομαι αλλά ακόμα δεν έχει διαμορφωθεί αρκετά.\n-Αν κάποια στιγμή σταματήσετε να γράφετε για κάποιον λόγο, τι θα σας έλειπε περισσότερο;\nΗ απόλαυση να ζω μέσα σε χιλιάδες ξένες ζωές, και φόβος να επικεντρωθώ μόνο στη δική μου ζωή.\nΣας ευχαριστώ πολύ. Σας εύχομαι να έχετε πολλές πολλές εμπνεύσεις για να σας απολαμβάνουμε εμείς οι αναγνώστες!\nΓιούλη Τσακάλου ευχαριστώ θερμά γι αυτή τη συνέντευξη, εύχομαι για σας τα καλύτερα.\nΈνα μικρό διδακτικό απόσπασμα από το «ασυγχώρητο λάθος» που πιστεύω πρέπει να μας προβληματίσει!!\n«Η ζωή έχει μικρή διάρκεια! Κρατάει όσο μια αστραπή. Μοιάζει με ριπή ανέμου που στροβιλίζεται και χάνεται και τίποτα δεν μαρτυρεί το πέρασμά της… Το δικό μου πέρασμα ήταν τυφώνας 500 χιλ. που μέσα σε 15 λεπτά διέλυσε κι αφάνισε τα πάντα. Όσα έκτισα μια ολάκερη ζωή. Απ’ το τίποτα στο τίποτα. Γιατί δεν γνοιάστηκα να βάλω γερά θεμέλια, ν’ ανοίξω γέφυρες σε ιδανικά, να επενδύσω σε αξίες, στην αγάπη. Δεν κατάλαβα πως κάθε στιγμή, κάθε ώρα, κάθε μέρα της ζωής μας φεύγει ανεπιστρεπτί. Το συνειδητοποίησα στο τέλος όταν χάθηκαν οι ευκαιρίες και έμεινα κλεισμένη στο καβούκι του σαλίγκαρου μόνη με μια αβάσταχτη μοναξιά.»\nΓιόλα Δαμιανού - Παπαδοπούλου\nΗ Γιόλα Δαμιανού-Παπαδοπούλου γεννήθηκε στη Λευκωσία. Έζησε μέρος των παιδικών και εφηβικών της χρόνων στο Κονγκό. Σπούδασε δημοσιογραφία και συνεργάστηκε με τα περιοδικά "Ο Κόσμος Σήμερα", "Ενημέρωση", "Σελίδες", και τις εφημερίδες "Αγών", "Ασύρματος", "Πορεία", "Φιλελεύθερος". Συνεργάστηκε επίσης με το Ραδιοφωνικό Ίδρυμα Κύπρου. Έλαβε μέρος σε ποιητικές εκδόσεις (1968-69) και εξέδωσε το βιβλίο διηγημάτων "Μπατούρε" (1988), το μυθιστόρημα "Ο Ψίθυρος του Δάσους" (1992), βραβείο μυθιστορήματος υπουργείου Παιδείας και Πολιτισμού Κύπρου, την "Αφρικάνικη Νύχτα" (1993), επανέκδοση Νέα Σύνορα-Λιβάνη, τα διηγήματα "Αφρικάνικες Στιγμές" (1998), Πανελλήνια βράβευση, "Το πεπρωμένο μιας ζωής" (2003). Έχει γράψει επίσης πολλά βιβλία για παιδιά. Ανάμεσά τους τα: "Μέσα από το φως του φεγγαριού", "Όλου του κόσμου τα παιδιά" (διηγήματα, Εκδόσεις Πατάκη 2004), για το οποίο τιμήθηκε με το Κρατικό Βραβείο Παιδικής Λογοτεχνίας το 2005, "Ο γαλάζιος δράκοντας" (μυθιστόρημα, εκδόσεις Εν Τύποις 2006). Τα διηγήματά της έχουν αποσπάσει πολλές διακρίσεις, όπως το Α΄βραβείο ευρωπαϊκού διαγωνισμού διηγήματος των έντεκα δήμων της Βαλ ντι Νιέβολε της Ιταλίας, τον έπαινο του Πανελλήνιου διαγωνισμού διηγήματος του Δήμου Πετρούπολης και το Α΄βραβείο του διαγωνισμού συγγραφής παραμυθιού (Βόλτα με το φεγγάρι) για τη γνωριμία και την κατανόηση από παιδιά της ισότητας μεταξύ των ατόμων και της ίσης μεταχείρισης για όλους, που προκήρυξε το Γραφείο Τύπου και Πληροφοριών, το 2007-2008. Είναι μέλος του Κυπριακού ΠΕΝ και της Εθνικής Εταιρίας Ελλήνων Λογοτεχνών Κύπρου. Από το 1969 μέχρι το 1997 έζησε στη Νιγηρία με την οικογένειά της.\nΑπό τις Εκδόσεις ΨΥΧΟΓΙΟΣ κυκλοφορούν τα μυθιστορήματά της Η ΖΩΗ ΕΙΝΑΙ ΑΓΑΠΗ, ΑΝ ΗΞΕΡΑ ΑΛΛΙΩΣ ΝΑ Σ’ ΑΓΑΠΩ, ΗΛΕΚΤΡΑ. ΤΟ ΔΑΚΡΥ ΤΗΣ ΑΦΡΙΚΗΣ.\nΤο νέο της πόνημα "Ασυγχώρητο λάθος" που κυκλοφορεί και αυτό από τις Εκδόσεις Ψυχογιός και θα το βρείτε Εδώ\nΑναρτήθηκε από Giouli Georgia Tsakalou στις 11:41:00 π.μ. Δεν υπάρχουν σχόλια:\nΕτικέτες ΓΙΟΛΑ ΔΑΜΙΑΝΟΥ ΠΑΠΑΔΟΠΟΥΛΟΥ, ΓΙΟΥΛΗ ΤΣΑΚΑΛΟΥ, ΣΥΝΕΝΤΕΥΞΕΙΣ\nΣυνδεθείτε μαζί μας στο Facebook!\nΣυνδεθείτε μαζί μας στο twitter\n12 ΓΥΝΑΙΚΕΣ (1)\n18 ΣΚΑΛΙΑ (1)\n50 ΧΡΟΝΙΑ ΕΟΡΤΑΣΜΟΣ (1)\nΑΓΓΕΛΙΚΗ ΔΑΦΤΣΙΔΟΥ (1)\nΑΓΙΟ ΑΙΜΑ (1)\nΑΘΕΑΤΗ ΑΠΕΙΛΗ (1)\nΑΛΕΞΑΝΔΡΟΣ ΔΑΜΟΥΛΙΑΝΟΣ (7)\nΑΛΙΚΕΣ ΣΙΩΠΕΣ (1)\nΑΛΚΥΟΝΗ ΠΑΠΑΔΑΚΗ (2)\nΑΛΛΕΣ ΓΥΝΑΙΚΕΣ ΦΟΡΑΝΕ ΤΑ ΦΟΥΣΤΑΝΙΑ ΣΟΥ (1)\nΑΜΟΣ ΟΖ (1)\nΑΝΑΣΤΑΣΙΑ ΔΗΜΑΚΟΠΟΥΛΟΥ (10)\nΑΝΑΣΤΑΣΟΠΟΥΛΟΣ ΧΡΗΣΤΟΣ (1)\nΑΝΕΜΟΣ ΕΚΔΟΤΙΚΗ (3)\nΑΝΕΜΟΣ ΕΚΔΟΤΙΚΗ ΤΖΙΝΑ ΨΑΡΡΗ (1)\nΑΝΘΡΩΠΟΙ ΑΠΟ ΣΤΑΧΤΗ (1)\nΑΝΙΜΑ ΕΚΔΟΤΙΚΗ (1)\nΑΝΝΗ ΠΑΠΑΘΕΟΔΩΡΟΥ (1)\nΑΝΤΑΥΓΕΙΕΣ ΜΕΣΑ ΑΠΟ ΤΗΝ ΟΜΙΧΛΗ (1)\nΑΠΟ ΞΥΛΟ ΚΑΙ ΑΣΗΜΙ (1)\nΑΠΟΨΕΙΣ ΑΝΑΓΝΩΣΤΩΝ (265)\nΑΡΓΥΡΩ ΜΑΝΤΟΓΛΟΥ (1)\nΑΡΗ ΓΕΡΑΡΔΗ (1)\nΑΡΩΜΑ ΡΕΖΕΝΤΑΣ (1)\nΑΣΤΥΝΟΜΙΚΗ ΛΟΓΟΤΕΧΝΙΑ (4)\nΑΤΕΛΗ ΑΓΑΛΜΑΤΑ (1)\nΑΥΓΟΥΣΤΟΣ ΚΟΡΤΩ (1)\nΒΑΓΓΕΛΗΣ ΓΙΑΝΝΙΣΗΣ (1)\nΒΑΓΓΕΛΗΣ ΜΠΕΚΑΣ (1)\nΒΑΣΙΑ ΜΑΥΡΑΚΗ (1)\nΒΑΣΙΛΙΚΗ ΑΠΟΣΤΟΛΟΠΟΥΛΟΥ (1)\nΒΙΒΛΙΟΠΩΛΕΙΟΝ ΤΗΣ ΕΣΤΙΑΣ (1)\nΓΑΛΑ ΜΑΓΝΗΣΙΑΣ (1)\nΓΙΑ ΜΙΑ ΧΟΥΦΤΑ ΠΕΤΡΑΔΙΑ ΣΤΑΥΡΟΥΛΑ ΔΕΛΗΝΤΖΟΓΛΟΥ (1)\nΓΙΑΝΝΗΣ ΚΑΛΠΟΥΖΟΣ (5)\nΓΙΟΛΑ ΔΑΜΙΑΝΟΥ ΠΑΠΑΔΟΠΟΥΛΟΥ (1)\nΓΙΟΥΛΗ ΤΣΑΚΑΛΟΥ (32)\nΓΙΟΥΛΗ ΤΣΑΚΑΛΟΥ ΠΑΥΛΟΣ ΚΑΓΙΟΣ (1)\nΓΙΩΡΓΟΣ ΠΑΠΑΔΟΠΟΥΛΟΣ ΚΥΠΡΑΙΟΣ (1)\nΓΙΩΡΓΟΣ ΠΟΛΥΡΑΚΗΣ (1)\nΓΙΩΤΑ ΓΟΥΒΕΛΗ (1)\nΓΙΩΤΑ ΣΤΕΦΑΝΟΥ (1)\nΔΕΚΑΤΡΙΑ ΜΠΑΛΩΜΑΤΑ ΠΗΝΕΛΟΠΗ ΚΟΥΡΤΖΗ (1)\nΔΕΝΔΡΙΤΕΣ - ΕΚΔΟΣΕΙΣ ΠΟΛΙΣ (1)\nΔΕΣΠΟΙΝΑ ΧΑΤΖΗ (1)\nΔΗΜΗΤΡΑ ΙΩΑΝΝΟΥ (5)\nΔΗΜΗΤΡΗΣ ΜΠΟΥΡΑΝΤΑΣ (1)\nΔΙΚΑΙΩΜΑ ΜΟΥ (1)\nΔΥΟ ΧΕΙΜΩΝΕΣ ΚΙ ΟΥΤΕ ΕΝΑ ΚΑΛΟΚΑΙΡΙ (1)\nΕΙΔΑ ΤΟΝ ΕΑΥΤΌ ΜΟΥ ΣΤΑ ΜΑΤΙΑ ΣΟΥ (5)\nΕΚΔΟΣΕΙΣ 24γράμματα (1)\nΕΚΔΟΣΕΙΣ ΑΝΕΜΟΣ (2)\nΕΚΔΟΣΕΙΣ ΒΑΚΧΙΚΟΝ (1)\nΕΚΔΟΣΕΙΣ ΓΑΒΡΙΗΛΙΔΗΣ (1)\nΕΚΔΟΣΕΙΣ ΔΙΟΠΤΡΑ (59)\nΕΚΔΟΣΕΙΣ ΕΛΛΗΝΙΚΑ ΓΡΑΜΜΑΤΑ (1)\nΕΚΔΟΣΕΙΣ ΕΝΑΣΤΡΟΝ (4)\nΕΚΔΟΣΕΙΣ ΕΞΗ (2)\nΕκδόσεις Εξη (1)\nΕΚΔΟΣΕΙΣ ΖΗΤΗ (2)\nΕΚΔΟΣΕΙΣ ΙΑΝΟΣ (1)\nΕΚΔΟΣΕΙΣ ΙΒΙΣΚΟΣ (2)\nΕΚΔΟΣΕΙΣ ΙΚΑΡΟΣ (3)\nΕΚΔΟΣΕΙΣ ΚΑΚΤΟΣ (1)\nΕΚΔΟΣΕΙΣ ΚΑΛΕΝΤΗ (1)\nΕΚΔΟΣΕΙΣ ΚΑΣΤΑΝΙΩΤΗ (14)\nΕΚΔΟΣΕΙΣ ΚΕΔΡΟΣ (5)\nΕΚΔΟΣΕΙΣ ΚΛΕΙΔΑΡΙΘΜΟΣ (26)\nΕΚΔΟΣΕΙΣ ΚΟΚΚΙΝΗ ΚΛΩΣΤΗ ΔΕΜΕΝΗ (1)\nΕΚΔΟΣΕΙΣ ΚΥΦΑΝΤΑ (1)\nΕΚΔΟΣΕΙΣ ΛΙΒΑΝΗ (24)\nΕΚΔΟΣΕΙΣ ΛΥΚΟΦΩΣ (1)\nΕΚΔΟΣΕΙΣ ΜΑΤΙ (6)\nΕΚΔΟΣΕΙΣ ΜΕΛΑΝΙ (1)\nΕΚΔΟΣΕΙΣ ΜΕΤΑΙΧΜΙΟ (20)\nΕΚΔΟΣΕΙΣ ΜΙΝΩΑΣ (26)\nΕΚΔΟΣΕΙΣ ΜΙΧΑΛΗ ΣΙΔΕΡΗ (4)\nΕΚΔΟΣΕΙΣ ΜΟΛΥΒΙ (1)\nΕΚΔΟΣΕΙΣ ΟΣΤΡΙΑ (3)\nΕΚΔΟΣΕΙΣ ΠΑΠΑΔΟΠΟΥΛΟΣ (2)\nΕΚΔΟΣΕΙΣ ΠΑΤΑΚΗ (27)\nΕΚΔΟΣΕΙΣ ΠΕΡΙΠΛΟΥΣ (1)\nΕΚΔΟΣΕΙΣ ΠΗΓΗ (14)\nΕΚΔΟΣΕΙΣ ΠΝΟΗ (48)\nΕΚΔΟΣΕΙΣ ΣΤΕΡΕΩΜΑ (1)\nΕΚΔΟΣΕΙΣ ΣΥΜΠΑΝΤΙΚΕΣ ΔΙΑΔΡΟΜΕΣ (1)\nΕΚΔΟΣΕΙΣ ΤΟΠΟΣ (4)\nΕΚΔΟΣΕΙΣ ΥΔΡΟΠΛΑΝΟ (11)\nΕΚΔΟΣΕΙΣ ΦΙΛΥΡΑ Ο ΑΡΧΟΝΤΑΣ ΤΗΣ ΜΕΣΟΓΕΙΟΥ (1)\nΕΚΔΟΣΕΙΣ ΧΑΡΤΙΝΗ ΠΌΛΗ (5)\nΕΚΔΟΣΕΙΣ ΨΥΧΟΓΙΟΣ (122)\nΕΚΔΟΣΕΙΣ ΩΚΕΑΝΙΔΑ (12)\nΕΚΔΟΣΕΙΣ ΩΚΕΑΝΟΣ (21)\nΕΚΔΟΣΕΙΣ BELL (9)\nΕΚΔΟΣΕΙΣ ELXIS (6)\nΕΚΔΟΣΕΙΣ MOMENTUM (1)\nΕΚΔΟΣΕΙΣ SILK (3)\nΕΚΔΟΤΙΚΟ ΠΡΟΓΡΑΜΜΑ (1)\nΕΛΕΝΑ ΑΝΤΩΝΤΙΟΥ (2)\nΕΛΕΝΑ ΣΑΛΙΓΚΑΡΑ (1)\nΕΛΕΝΑ ΧΟΥΣΝΗ (5)\nΕΛΕΝΗ ΔΑΦΝΙΔΗ (1)\nΕΛΕΥΘΕΡΙΑ ΜΕΤΑΞΑ (1)\nΕΛΕΥΘΕΡΟΣ ΤΥΠΟΣ (7)\nΕΜΠΕΙΡΙΑ ΕΚΔΟΤΙΚΗ (2)\nΕΝΑΣ ΑΠΟ ΜΑΣ (1)\nΕΠΑΓΓΕΛΜΑ ΓΡΑΜΜΑΤΕΑΣ (1)\nΖΗΤΕΙΤΑΙ ΕΘΝΙΚΟΣ ΠΟΙΗΤΗΣ (1)\nΖΟΕΛ ΛΟΠΙΝΟ ΓΙΟΥΛΗ ΤΣΑΚΑΛΟΥ (1)\nΗ ΑΡΒΑΝΙΤΙΣΣΑ ΔΑΣΚΑΛΑ (1)\nΗ ΑΡΠΑΓΗ (1)\nΗ ΓΚΙΛΟΤΙΝΑ ΤΟΥ ΝΑΥΠΛΙΟΥ (1)\nΗ ΔΙΑΘΗΚΗ ΤΟΥ ΖΑΝΑ (1)\nΗ ΔΙΚΗ ΠΟΥ ΑΛΛΑΞΕ ΤΟΝ ΚΟΣΜΟ (1)\nΗ ΕΦΕΥΡΕΣΗ ΤΩΝ ΦΤΕΡΩΝ (2)\nΗ ΘΕΙΑ ΜΠΕΜΠΑ (1)\nΗ ΚΛΗΡΟΝΟΜΟΣ ΤΟΥ ΠΟΤΑΜΟΥ (2)\nΗ ΚΥΝΗΓΟΣ ΤΟΥ ΧΙΤΛΕΡ (1)\nΗ ΜΑΓΙΣΣΑ (1)\nΗ ΜΠΟΥΓΑΔΑ (1)\nΗ Νύχτα της Αλήθειας (1)\nΗ ΠΕΝΘΕΡΑ (1)\nΗ ΠΛΕΞΟΥΔΑ (1)\nΗ ΠΟΛΗ ΤΗΣ ΚΑΤΑΧΝΙΑΣ (1)\nΗ ΣΚΙΑ (1)\nΗ ΥΠΗΡΕΤΡΙΑ ΤΗΣ ΔΟΥΚΙΣΣΑΣ (1)\nΗ Υπόσχεση (1)\nΘΕΟΙ ΑΠΟ ΣΤΑΧΤΗ (1)\nΙΟΥΛΙΑ ΙΩΑΝΝΟΥ ΑΣΗΜΕΝΙΑ ΜΑΤΙΑ (1)\nΙΣΙΔΩΡΟΣ ΖΟΥΡΓΟΣ (2)\nΙΣΚΙΟΣ ΣΤΟΝ ΚΑΘΡΕΠΤΗ (1)\nΙΣΜΗΝΗ ΜΠΑΡΑΚΛΗ (1)\nΙΣΜΗΝΗ ΜΠΆΡΑΚΛΗ ΚΥΝΗΓΙ ΜΑΓΙΣΣΩΝ (1)\nΙΣΤΟΡΙΑ ΧΩΡΙΣ ΟΝΟΜΑ (1)\nΙΩΑΝΝΑ ΚΑΡΥΣΤΙΑΝΗ (1)\nΚΑΖΟΥΟ ΙΣΙΓΚΟΥΡΟ (2)\nΚΑΠΟΤΕ ΣΤΗ ΒΗΡΥΤΟ (1)\nΚΑΠΟΥ ΣΤΗΝ ΜΑΚΕΔΟΝΙΑ (1)\nΚΑΡΛΟΣ ΡΟΥΙΘ ΘΑΦΟΝ (1)\nΚΛΑΙΡΗ ΘΕΟΔΩΡΟΥ (3)\nΚΟΚΚΙΝΟ ΕΙΔΩΛΟ (1)\nΚΥΡΙΑΚΟΣ ΑΘΑΝΑΣΙΑΔΗΣ (3)\nΚΩΝΣΤΑΝΤΙΝΑ ΜΟΣΧΟΥ (2)\nΚΩΝΣΤΑΝΤΙΝΟΣ ΙΩΑΚΕΙΜΙΔΗΣ (1)\nΚΩΣΤΑΣ ΑΚΡΙΒΟΣ (1)\nΚΩΣΤΑΣ ΚΡΟΜΜΥΔΑΣ (4)\nΚΩΣΤΑΣ ΧΑΡΔΑΒΕΛΛΑΣ (3)\nΚΩΣΤΙΑ ΚΟΝΤΟΛΕΩΝ (1)\nΛΕΝΑ ΜΑΝΤΑ (2)\nΛΕΝΑ ΠΑΠΑΝΙΚΟΛΑΟΥ (17)\nΛΕΥΤΕΡΗΣ ΜΠΟΥΡΟΣ (1)\nΜΑΙΡΗ ΚΩΝΣΤΑΝΤΟΥΡΟΥ (1)\nΜΑΚΗΣ ΤΣΙΤΑΣ (1)\nΜΑΡΙΑ ΚΩΝΣΤΑΝΤΟΥΡΟΥ (1)\nΜΑΡΙΑ ΠΑΝΑΓΟΠΟΥΛΟΥ (2)\nΜΑΤΩΜΕΝΑ ΝΟΥΦΑΡΑ (1)\nΜΑΥΡΟ ΔΑΝΕΙΚΕΣ ΤΑΥΤΟΤΗΤΕΣ (1)\nΜΕΛΙΝΑ ΤΟΥΝΤΑ (1)\nΜΗ Μ ΑΦΉΣΕΙΣ ΝΑ ΧΑΘΩ ΠΑΥΛΟΣ ΚΑΓΙΟΣ (1)\nΜΙΑ ΘΑΛΑΣΣΑ ΑΣΤΕΡΙΑ (1)\nΜΙΝΩΣ ΕΥΣΤΑΘΙΑΔΗΣ (1)\nΝΑΓΙΑ ΔΑΛΑΚΟΥΡΑ (2)\nΝΑΝΤΙΑ ΠΑΠΑΘΑΝΑΣΟΠΟΥΛΟΥ (1)\nΝΑΤΑΣΑ ΜΟΥΤΟΥΣΗ (4)\nΝΕΑ ΚΥΚΛΟΦΟΡΙΑ (1)\nΝΕΕΣ ΚΥΚΛΟΦΟΡΙΕΣ (3)\nΝΟΥΛΗ ΤΣΑΓΚΑΡΑΚΗ (1)\nΝΥΦΙΚΟ ΑΠΟ ΠΟΦΡΥΡΑ (1)\nΟ ΑΝΘΡΩΠΟΣ ΣΚΙΑ (1)\nΟ ΔΕΡΜΑΤΟΣΤΙΚΤΗΣ ΤΟΥ ΑΟΥΣΒΙΤΣ (1)\nΟ ΔΙΧΑΣΜΟΣ (2)\nΟ ΚΥΚΛΟΣ ΤΗΣ ΛΗΘΗΣ (1)\nΟ ΛΙΜΟΣ (1)\nΟ ΜΑΓΟΣ (1)\nΟ ΜΕΝΤΟΡΑΣ (2)\nΟ ΧΟΡΟΣ ΤΗΣ ΘΕΑΣ (1)\nΟΔΟΣ ΜΕΡΛΙΝ6 (1)\nΟΙ ΑΠΑΡΑΦΘΟΡΕΣ (1)\nΟΙ ΓΙΟΙ ΤΗΣ ΓΑΛΑΝΗΣ ΚΥΡΑΣ! (1)\nΟΙ ΚΟΡΕΣ (1)\nΟΙ ΝΥΜΦΕΣ ΤΗς ΕΡΟΙΒΙΑΣ (1)\nΟΙ ΠΥΛΕΣ ΤΗΣ ΦΩΤΙΑΣ (1)\nΟΙ ΦΥΛΑΚΕΣ ΤΗΣ ΛΙΜΝΗΣ (1)\nΟΛΙΚΗ ΕΚΛΕΙΨΗ ΚΑΡΔΙΑΣ (3)\nΟΤΑΝ ΘΑ ΔΕΙΣ ΤΗ ΘΑΛΑΣΣΑ ΣΤΕΦΑΝΟΣ ΔΑΝΔΟΛΟΣ (1)\nΟΤΑΝ ΣΩΠΑΙΝΕΙ ΤΟ ΦΩΣ (1)\nΟΧΘΕΣ ΚΑΙ ΚΥΜΑΤΑ ΕΥΑΓΓΕΛΙΑ ΕΥΣΤΑΘΙΟΥ (1)\nΠΑΙΔΙΚΟ ΒΙΒΛΙΟ (1)\nΠΑΛΑΙΟΙ ΛΟΓΑΡΙΑΣΜΟΙ (1)\nΠΑΡΑΘΥΡΟ ΣΤΗ ΖΩΗ (1)\nΠΑΡΟΔΟΣ ΜΟΥΣΩΝ 9 (1)\nΠΑΡΟΥΣΙΑΣΕΙΣ ΒΙΒΛΙΩΝ (6)\nΠΑΣΧΑΛΙΑ ΤΡΑΥΛΟΥ (4)\nΠέντε στάσεις (1)\nΠΕΡΑ ΑΠΟ ΤΗ ΓΕΦΥΡΑ (1)\nΠΕΤΡΟΣ ΧΑΤΖΗΣΩΤΗΡΙΟΥ (1)\nΠΕΤΡΟΥΛΑΚΗΣ ΣΠΥΡΟΣ (8)\nΠΗΝΕΛΟΠΗ ΚΟΥΡΤΖΗ (1)\nΠΙΣΩ ΑΠΟ ΤΙΣ ΚΛΕΙΣΤΕΣ ΠΟΡΤΕΣ (1)\nΠΛΗΓΩΜΕΝΑ ΟΝΕΙΡΑ (1)\nΠΟΙΗΤΙΚΗ ΣΥΛΛΟΓΗ (1)\nΠΡΟΤΑΣΕΙΣ ΒΙΒΛΙΩΝ (3)\nΡΙΝΤΙΑΝ ΜΠΡΟΥΚ (1)\nΣΑΝΤΕ ΚΑΙ ΛΙΚΕΡ ΤΡΙΑΝΤΑΦΥΛΛΟ (1)\nΣΙΓΑΝΑ ΣΙΓΑΝΑ ΠΑΡΩ ΣΤΗ ΓΗ (1)\nΣΟΦΙΑ ΒΟΙΚΟΥ (2)\nΣΟΦΙΑ ΒΟΙΚΟΥ Η ΠΟΛΗ ΠΟΥ ΔΑΚΡΥΖΕΙ (1)\nΣΤΑ ΒΕΛΟΥΔΙΝΑ ΙΧΝΗ ΤΟΥ ΔΟΛΟΦΟΝΟΥ (1)\nΣΤΕΛΙΟΣ ΣΤΥΛΙΑΝΟΥ (1)\nΣΤΕΛΙΟΣ ΧΑΛΚΙΤΗΣ (1)\nΣΤΕΦΑΝΟΣ ΔΑΝΔΟΛΟΣ (1)\nΣΤΗ ΣΚΙΑ ΤΗΣ ΣΙΩΠΗς ΜΑΡΙΑ ΚΑΡΑΓΙΑΝΝΗ (1)\nΣΤΗΝ ΠΑΓΙΔΑ ΤΟΥ ΝΕΡΟΥ (1)\nΣΤΗΝ ΠΟΛΗ ΤΩΝ ΛΥΓΜΩΝ (1)\nΣΥΝΑΝΤΗΣΕΙΣ ΟΜΑΔΑΣ (3)\nΤΑ ΑΔΕΙΑ ΚΟΥΤΙΑ (1)\nΤΑ ΜΙΚΡΑ ΤΗΣ ΕΠΑΝΑΣΤΑΣΗΣ (1)\nΤΑΝΙΑ ΧΑΜΟΠΟΥΛΟΥ (4)\nΤΑΞΙΔΙ ΜΕ ΕΝΑΝ ΕΧΡΘΡΟ (1)\nΤΕΛΕΙΩΝΕΙ ΜΕ ΕΜΑΣ (1)\nΤΕΣΣΕΡΑ ΔΙΑ ΤΕΣΣΕΡΑ (1)\nΤΕΣΣΕΡΙΣ ΕΠΟΧΕΣ ΑΝΑ ΖΑΧΑΡΗ (1)\nΤΕΤΡΑΛΟΓΙΑ ΘΟΔΩΡΗΣ ΠΑΠΑΘΕΟΔΩΡΟΥ ΓΙΟΥΛΗ ΤΣΑΚΑΛΟΥ (1)\nΤΖΙΤΖΙΚΑΚΗΣ ΓΙΩΡΓΟΣ (1)\nΤΙ ΚΡΥΒΕΙΣ (1)\nΤΟ ΑΜΑΡΤΗΜΑ ΤΗΣ ΚΥΡΙΑΣ ΡΕΜΙΚ (1)\nΤΟ ΒΙΒΛΙΟΠΩΛΕΙΟ ΤΩΝ ΜΙΚΡΩΝ ΘΑΥΜΑΤΩΝ (1)\nΤο Γιορντάνι της Αισέ (1)\nΤΟ ΔΑΓΚΩΜΑ ΤΟΥ ΦΙΔΙΟΥ (1)\nΤΟ ΔΕΜΑ (2)\nΤΟ ΚΑΔΕΡΝΟ (1)\nΤΟ ΚΑΛΟ ΜΠΛΕ ΣΕΡΒΙΤΣΙΟ (2)\nΤΟ ΚΑΠΕΛΟ ΤΟΥ ΣΙΚΟΡΣΚΙ (1)\nΤΟ ΚΟΡΙΤΣΙ ΜΕ ΤΟ ΣΑΛΙΓΚΑΡΙ (1)\nΤΟ ΚΟΡΙΤΣΙ ΣΤΗΝ ΟΜΙΧΛΗ (1)\nΤΟ ΜΑΚΡΥ ΣΟΚΑΚΙ (1)\nΤΟ ΜΙΚΡΟ ΠΑΡΙΖΙΑΝΙΚΟ ΒΙΒΛΙΟΠΩΛΕΙΟ (1)\nΤΟ ΜΠΛΟΥΖ ΤΗΣ ΠΕΤΑΛΟΥΔΑΣ (1)\nΤΟ ΜΥΣΤΙΚΟ ΤΟΥ ΠΛΑΝΗΤΗ 175-Β (1)\nΤΟ ΝΑΥΑΓΙΟ (1)\nΤΟ ΠΑΙΧΝΙΔΙ ΤΩΝ ΨΕΜΑΤΩΝ (1)\nΤΟ ΠΟΡΤΡΑΙΤΟ (1)\nΤΟ ΠΟΡΤΡΕΤΟ ΤΗΣ ΣΙΩΠΗΣ (1)\nΤΟ ΠΡΑΣΙΝΟ ΦΟΡΕΜΑ (1)\nΤΟ ΣΕΝΤΟΥΚΙ ΤΩΝ ΚΡΥΜΜΕΝΩΝ ΜΥΣΤΙΚΩΝ (1)\nΤΟ ΣΠΙΤΙ ΣΤΟΝ ΒΟΣΠΟΡΟ (1)\nΤΟ ΣΠΙΤΙ ΤΩΝ ΓΛΑΡΩΝ ΜΑΡΙΑ ΚΑΡΑΓΙΑΝΝΗ (1)\nΤΟ ΤΕΛΕΥΤΑΙΟ ΜΑΡΓΑΡΙΤΑΡΙ (1)\nΤΟ ΤΡΑΓΟΥΔΙ ΤΗΣ ΣΕΛΗΝΗΣ (1)\nΤΟ ΧΑΜΟΓΕΛΟ ΤΟΥ ΔΡΑΚΟΥ (1)\nΤΟΛΗΣ ΑΝΑΓΝΩΣΤΟΠΟΥΛΟΣ (1)\nΤΡΙΚΥΜΙΕΣ ΠΑΘΩΝ (1)\nΤΡΙΛΟΓΙΑ ΘΟΔΩΡΗΣ ΠΑΠΑΘΕΟΔΩΡΟΥ (1)\nΦΑΝΤΑΣΤΙΚΕΣ ΙΣΤΟΡΙΕΣ (1)\nΦΙΛΟΜΗΛΑ ΛΑΠΑΤΑ (2)\nΦρέντρικ Μπάκμαν Η γιαγιά μου σας χαιρετά και ζητάει συγγνώμη (1)\nΦΩΝΤΑΣ ΞΕΝΙΟΣ (1)\nΦΩΣ ΣΤΗ ΘΥΕΛΛΑ (1)\nΧΑΘΗΚΕ ΒΕΛΟΝΙ (1)\nΧΑΡΗΣ ΝΙΚΟΛΑΚΑΚΗΣ (1)\nΧίλια χρόνια μετά Βάσια Μαυράκη (1)\nΧΡΗΣΤΟΣ ΑΖΑΡΙΑΔΗΣ (1)\nΧΤΥΠΑ ΤΟ ΦΙΔΙ ΣΤΟ ΚΕΦΑΛΙ (1)\nGIOULI GEORGIA TSAKALOU (2)\nKIMBERLEY FREEMAN (1)\nL.A.V. Θέραπι-Θάλεια Κουνούνη (1)\nMARADEL BOOKS (2)\nPOWER KID (1)\nΑποκλειστική συνέντευξη του συγγραφέα Αύγουστου Κορτώ στη Γιούλη Τσακάλου, ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ!!\nΚύριε Κορτώ είναι τιμή μου η συμμετοχή σας στην Ομάδα ΒΙΒΛΙΟ ΠΑΡΟΥΣΙΑΣΕΙΣ ΚΡΙΤΙΚΕΣ, στην οποία είμαι δημιουργός και διαχειρίστ...\nΑποκλειστική συνέντευξη του κ. Γεωργίου Παπαδόπουλου - Κυπραίου στην κ. Γιούλη Τσακάλου, ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ\nκ. Γεώργιος Παπαδόπουλος Κυπραίος Ο Κύπριος εκδότης & Συγγραφέας κ. Γεώργιος Παπαδόπουλος ήταν για εμένα πάντα ο άνθρωπος...\nΑποκλειστική συνέντευξη του κου Μάνου και της κας Κώστιας Κοντολέων στην κα Γιούλη Τσακάλου, ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ!\nΚύριος Mάνος Κοντολέων – Κυρία Κώστια Κοντολέων !! -Είχα πάντα την περιέργεια πώς είναι αλήθεια να συνυπάρχουν στο ίδιο σπί...\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ, Κριτική άποψη της κας Εύης Αναστασιάδου για το βιβλίο "Το σπίτι των γλάρων - Μαρία Καραγιάννη" Εκδόσεις Κλειδάριθμος!\nΤΟ ΣΠΙΤΙ ΤΩΝ ΓΛΑΡΩΝ ΜΑΡΙΑ ΚΑΡΑΓΙΑΝΝΗ Ένα μυθιστόρημα μυστηρίου, που αρκετές στιγμές μου θύμισε θρίλερ, άλλες πάλι ένα εξαιρ...\nΑποκλειστική συνέντευξη του κυρίου Θάνου Ψυχογιού στη Γιούλη Τσακάλου , ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ !!\nΕίναι ο διορατικός και δημιουργικός εκδότης! Είναι ο άνθρωπος που με στρατηγικές κινήσεις έκανε τη διαφορά στο βιβλίο. Με τα βιβλία ...\nΣυνέντευξη της συγγραφέως κ. Μαίρης Κόντζογλου- Τσιαχτσίρη στην Γιούλη Τσακάλου, ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ!!\nH κυρία Μαίρη Κόντζογλου με τα γραπτά της ανεβάζει πάντα ψηλά το αναγνωστικό ενδιαφέρον!! Με ξεχωριστή λεκτική μαεστρία, με δομή που...\nΑποκλειστική συνέντευξη της συγγραφέως Μάρως Βαμβουνάκη στη Γιούλη Τσακάλου, ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ !!\n"Εγώ είμαι μόνο μια πεζογράφος. Τι άλλο; Το λογοτέχνης, αν είσαι, μπορούν να το πουν οι άλλοι και ο χρόνος. Ποτέ εσύ ο ίδιος." ...\nΑποκλειστική συνέντευξη της κυρίας Λένα Μαντά στη Γιούλη Τσακάλου , ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ\nΛένα Μαντά Η γνωριμία μου με τη Λένα Μαντά απαριθμεί πολλά χρόνια! Έτσι, λοιπόν, έχω δημιουργήσει μια εικόνα γι αυτήν σ...\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ, Κριτική άποψη της κ. Σωτηρίας Παπαρσένη για το βιβλίο "Ούτε η Μάνα μου" των Έφη Καγξίδου & Λίνα Σπεντζάρη,Εκδόσεις Εξη!\nΠερισσότερα για το βιβλίο εδώ «Ούτε η μάνα μου» τιτλοφορείται η αληθινή ιστορία της οικογένειας της συγγραφέα Έφη Καγξίδου, η ο...\nΑποκλειστική συνέντευξη της κυρίας Ελένης Κεκροπούλου - Ενάλιος Ωκεανός στην Γιούλη Τσακάλου - ΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ!!\nH κυρία Ελένη Κεκροπούλου είναι μια πολύ έξυπνη και δραστήρια γυναίκα που ασχολήθηκε μετά τις σπουδές της για την διάδοση του βιβλ...\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ γράφει η κα Αναστασία...\nΣυνέντευξη της συγγραφέως Ιωάννας Καρυστιάνη στη Γ...\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ γράφει η κ. Λίτσα Κον...\nΒΙΒΛΙΟ-ΠΑΡΟΥΣΙΑΣΕΙΣ-ΚΡΙΤΙΚΕΣ γράφει η κ. Αναστασία...\nΣυνέντευξη της συγγραφέως Γιόλας Δαμιανού-Παπαδοπ...\nΓιούλη Τσακάλου 2016. Θέμα Απλό. Εικόνες θέματος από gaffera. Από το Blogger.


ΠΑΝΕΛΛΗΝΙΟΣ ΣΥΛΛΟΓΟΣ ΑΠΟΣΤΡΑΤΩΝ ΕΜΘ: Οκτωβρίου 2016\nΟ Πανελλήνιος Σύλλογος Αποστράτων Εθελοντών Μακράς Θητείας\nΧρόνια πολλά σε όλους τους ε.α και ε.ε συναδέλφους των Ε.Δ !!!\nΧρόνια πολλά σε όλους Έλληνες!\nΗ σημερινή μέρα απαιτεί εθνική ομοψυχία - πίστη στο Θεό και αγάπη στην πατρίδα μας!!!\nΜόνο έτσι, θα τα καταφέρουμε!!! Ας το πιστεύουμε και ας να το θυμόμαστε πάντα!!!\nΑναρτήθηκε από Πανελληνιος Συλλογος Αποστράτων ΕΜΘ στις 11:24 π.μ. Δεν υπάρχουν σχόλια:\nΟι ενδιαφερόμενοι θα πρέπει να την στείλουν στο Γ.Λ.Κ\nΑναρτήθηκε από Πανελληνιος Συλλογος Αποστράτων ΕΜΘ στις 9:31 μ.μ. Δεν υπάρχουν σχόλια:\nΑΙΤΗΣΗ ΑΝΑΠΡΟΣΑΡΜΟΓΗΣ ΜΕΡΙΣΜΑΤΟΣ ΜΤΣ by Anonymous OGgTlAcUZo on Scribd\nΜερισματούχοι Των Μετοχικών Ταμείων Των Ενόπλων Δυνάμεων (ΜΤΣ, ΜΤΝ, ΜΤΑ) Και Δικαιούχοι Της Οικονομικής Ενί... by Anonymous OGgTlAcUZo on Scribd\nΚαι εδώ η γνωμοδότηση 137/205 Ν.Σ.Κ\nΝΣΚ 137 2015 by Anonymous OGgTlAcUZo on Scribd\nΜε την ευκαιρία της εορτής του Αγίου Αρτεμίου, ο ΠΣΑΕΜΘ εύχεται ολόψυχα στους εν ενεργεία και αποστρατεία συναδέλφους της Ελληνικής Αστυνομίας, Χρόνια Πολλά και ο Άγιος Αρτέμιος να τους δίνει υγεία και δύναμη να επιτελούν το έργο τους.\nΑναρτήθηκε από Πανελληνιος Συλλογος Αποστράτων ΕΜΘ στις 1:20 μ.μ. Δεν υπάρχουν σχόλια:\nΕπιστολή ΠΣΑΕΜΘ σε κ.ΑΓΕΣ για διακρίσεις σε ΒΑΜ(βράβευση αριστούχων μαθητών)\nΕΠΙΣΤΟΛΗ ΣΕ ΑΓΕΣ ΓΙΑ ΒΑΜ by Anonymous OGgTlAcUZo on Scribd\nΟι συντάξεις και για τους ε.α στρατιωτικους θα εκδίδονται από τον ΕΦΚΑ απο την 1-1-2017.Θελουμε να ελπίζουμε ότι δεν θα παρατηρηθεί το φαινόμενο που ισχύει για τις συντάξεις του ΙΚΑ και άλλων ασφαλιστικών φορέων,που υπάρχει αναμονή έως και 2 ετών για την έκδοση της σύνταξης!!!Οι συντάξεις και για τους ε.α στρατιωτικους θα εκδίδονται από τον ΕΦΚΑ απο την 1-1-2017. Θέλουμε να ελπίζουμε ότι δεν θα παρατηρηθεί το φαινόμενο που ισχύει για τις συντάξεις του ΙΚΑ και άλλων ασφαλιστικών φορέων,που υπάρχει αναμονή εως και 2 ετών για την έκδοση της σύνταξης!!!\nΔιαβάζουμε στην ιστοσελίδα enstoloi.net τα παρακάτω και όπως είναι φυσικό δημιουργουνται εύλογες ανησυχίες στους μελλοντικούς συνταξιούχους!!!\nΛαμβάνοντας υπόψη ότι υπάρχει υπερβολική καθυστέρηση στην έκδοση συντάξεων για διαγραφή μετά την 12-5-2016, καθώς και ότι δεν έχει εκδοθεί ούτε μία επίσημη ανακοίνωση εδώ και 5 μήνες, γίνεται προσπάθεια να καλυφθεί αυτό το κενό ενημέρωσης με προφορικές (ανεπίσημες) πληροφορίες που παραθέτουν συνάδελφοι στα .\nΤο καλύτερο σενάριο σε περίπτωση που ο ΕΦΚΑ δεν είναι έτοιμος να λειτουργήσει την 1-1-2017, θα ήταν να μετατεθεί η έναρξη λειτουργίας του σε μεταγενέστερο χρόνο και να συνεχίσουν να εκδίδονται οι συντάξεις από τους προηγούμενες υπηρεσίες (ΓΛΚ, ΙΚΑ κλπ) μέχρι να ετοιμαστεί ο νέος φορέας.\nΣτο ενημερωτικό σημείωμα σύνταξης Οκτωβρίου 2016 την 20 Σεπτ.2016 διαπιστώθηκε "κρυφή "μείωση 0,80 ευρώ!!! που όμως δεν φαινόταν στην ανάλυση κρατήσεων!!!\n27 μέρες μετά ήρθε η ΑΠΟΚΑΛΥΨΗ από το Γ.Λ.Κ !!!!Νέο ενημερωτικό για την ίδια σύνταξη με την "κρυφή" κράτηση να αποκαλύπτεται!!!\nΕΠΙΣΤΟΛΗ ΣΕ ΠΡΟΕΔΡΟ ΕΑΑΣ ΓΙΑ ΒΑΜ by Anonymous OGgTlAcUZo on Scribd\nΑναρτήθηκε από Πανελληνιος Συλλογος Αποστράτων ΕΜΘ στις 9:01 μ.μ. Δεν υπάρχουν σχόλια:\nΞεκίνησε η παρακράτηση της μηνιαίας εισφοράς 0,20 ευρώ σύμφωνα με το άρθρο 102 του Ν.4387/2016\nΈχει ήδη ξεκινήσει από την σύνταξη του Οκτωβρίου 2016(που καταβλήθηκε την 29 Σεπτ.2016 στους δικαιούχους) η παρακράτηση της μηνιαίας εισφοράς 0,20 ευρώ επί όλων των συντάξεων πολιτικών, στρατιωτικών και πολεμικών που χορηγεί το Δημόσιο,σύμφωνα με το άρθρο 102 του Ν.4387/2016 (ΦΕΚ Α 85 2016), ΑΝΑΔΡΟΜΙΚΑ από 1-7-2016!!!!\nΌσοι δεν επιθυμούν την παρακράτηση θα πρέπει να υποβάλλουν την παρακάτω σχετική αίτηση, προς την Γενική Διεύθυνση Χορήγησης Συντάξεων Δημοσίου Τομέα – Διεύθυνση Διενέργειας Μεταβολών και Δειγματοληπτικών Ελέγχων, Κάνιγγος 29 Τ.Κ. 10110 Αθήνα και με ΦΑΞ στο 210-3329290\nΑναρτήθηκε από Πανελληνιος Συλλογος Αποστράτων ΕΜΘ στις 1:49 μ.μ. Δεν υπάρχουν σχόλια:\nΚΑΙ Η ΕΠΙΣΤΟΛΗ ΤΟΥ ΣΥΛΛΟΓΟΥ ΜΑΣ ΣΤΗΝ ΕΑΑΣ\nΕΠΙΣΤΟΛΗ ΠΡΟΣ ΕΑΑΣ ΓΙΑ ΒΡΑΒΕΥΣΗ ΜΑΘΗΤΩΝ 15 ΟΚΤ2016 by Anonymous OGgTlAcUZo on Scribd\nΑναρτήθηκε από Πανελληνιος Συλλογος Αποστράτων ΕΜΘ στις 10:12 μ.μ. Δεν υπάρχουν σχόλια:\nΑναρτήθηκε από Πανελληνιος Συλλογος Αποστράτων ΕΜΘ στις 6:50 μ.μ. Δεν υπάρχουν σχόλια:\nΗ αλήθεια για τα ισοδύναμα που δεν νομοθετήθηκαν - Πόσα χάνουν οι ε.ε ΕΜΘ!!!\nΓια να μην παραμυθιάζονται οι συνάδελφοι ε.ε ΕΜΘ από διάφορες κομματικές "ομοσπονδίες","συνδέσμους" και "ενώσεις"!!!!\nΒΡΑΒΕΥΣΗ ΜΑΘΗΤΩΝ σχολικού έτους 2015-2016 απο το ΓΕΣ και την ΕΑΑΣ\nΑνακοινώθηκε από το Γενικό Επιτελείο Στρατού το πλαίσιο βράβευσης αριστούχων μαθητών-τέκνων εε και εα στελεχών για τις επιδόσεις τους στο σχολικό έτος 2015-2016 στις Β' και Γ' τάξεις Λυκείου.\nΟι ενδιαφερόμενοι παρακαλούνται να επικοινωνήσουν ΑΜΕΣΑ με τα Παράρτηματα της ΕΑΑΣ\nΑίτηση ενδιαφερόμενου μαθητή ή γονέα\nΦωτοαντίγραφο Απολυτηρίου Λυκείου ή Ελέγχου Επίδοσης.\nΦωτοαντίγραφο δελτίου Αστυνομικής Ταυτότητας (δύο όψεων) του μαθητή.\nΦωτοαντίγραφο δελτίου Αστυνομικής Ταυτότητας (δύο όψεων) του γονέα.\nΦωτοαντίγραφο της 1ης σελίδας βιβλιαρίου λογαριασμού τραπέζης (κατά προτίμηση ΕΤΕ), όπου επιθυμεί ο δικαιούχος να κατατεθεί το χρηματικό βραβείο.\nΟ χρόνος και ο τρόπος απονομής των αναμνηστικών της βράβευσης θα ανακοινωθούν από τα παραρτήματα της ΕΑΑΣ\nAitisi Gonea Vraveusis Teknou 2016 by Anonymous OGgTlAcUZo on Scribd\nΤην 22 Σεπτ .2016 η Ε.Α.Α.Σ με την υπ.αριθμ. 14/2016 ανακοίνωση της ενημέρωνε τα μέλη της ότι η κράτηση 0,20 ευρω το μηνα Υπέρ Συλλογικών Οργάνων Συνταξιούχων, Αρθρο 102 του νόμου 4387/2016 (ΦΕΚ Α/85/2016). ΔΕΝ ΑΦΟΡΑ τα μέλη της Ε.Α.Α.Σ δηλαδή τους αποστράτους!!!!\nΟ ΠΣΑΕΜΘ που είχε εκφράσει από την αρχή τις επιφυλάξεις του για την ορθότητα των αναγραφομμένων στην ανακοίνωση της ΕΑΑΣ ,το είχε γνωστοποιήσει στην ΕΑΑΣ .\nΣε επαλήθευση των αμφιβολιών που εξέφρασε ο ΠΣΑΕΜΘ ως προς την ανακοίνωση της ΕΑΑΣ έρχεται η από 27 Σεπτ.2016 ανακοίνωση της Ε.Α.Α.Α η οποία ενημερώνει οτι η παραπάνω κράτηση ΑΦΟΡΑ και τους αποστράτους!!!\nΝα συμπεράνουμε ότι κάποιοι παραπληροφορούν τους συναδέλφους;Θα παρακαλούσαμε περισσότερη σοβαρότητα στην ενημέρωση των συναδέλφων αποστράτων από κάποιες "θεσμικές "ενώσεις"!!!Αν δεν μπορούν να το πράξουν ας δηλώσουν απλά αδυναμία!!!Γιατί αλλιώς ,βγάζουμε το συμπέρασμα ότι κάποιος μας δουλεύει!!!Ποιος δουλεύει ποιον τελικά;\nΑναρτήθηκε από Πανελληνιος Συλλογος Αποστράτων ΕΜΘ στις 1:24 μ.μ. Δεν υπάρχουν σχόλια:


Η Ελλάδα χρειάζεται εθνικό σχέδιο για την υγεία & ανεξάρτητες διοικήσεις στο ΕΣΥ - Onmed.gr\nΗ Ελλάδα χρειάζεται εθνικό σχέδιο για την υγεία & ανεξάρτητες διοικήσεις στο ΕΣΥ\nΤα οικονομικά των νοσοκομείων σε συνδυασμό με την αποδοτικότητά τους, η πρόσβαση των ασθενών στις θεραπείες τους, τα δικαιώματα των ασθενών, αλλά και η χρήση της πληροφορικής, συζητήθηκαν στην ημερίδα Νοσοκομείο & Νοσοκομειακό Φάρμακο που οργανώθηκε από το Health Daily και τη Boussias Communication, με τη συνεργασία της ΠΕΦ.\nΔιοικητές μεγάλων νοσοκομείων της Αθήνας και της Περιφέρειας, διοικητές υγειονομικών περιφερειών, διευθυντές κλινικών, εκπρόσωποι του υπουργείου Υγείας, στελέχη του ΕΟΦ, της ΗΔΙΚΑ, του ΕΟΠΥΥ, εκπρόσωποι του ακαδημαϊκού χώρου, στελέχη μεγάλων ιδιωτικών νοσοκομείων και εκπρόσωποι ασθενών συζήτησαν για όλα τα φλέγοντα θέματα του κλάδου, με στόχο να αναδείξουν προτάσεις και λύσεις για την καλύτερη και αποδοτικότερη λειτουργία των νοσοκομείων και τη διάθεση των νοσοκομειακών φαρμάκων με τρόπο που να εξασφαλίζεται επάρκεια φαρμάκων και να εγγυάται η ποιότητα και η ασφάλεια για τους ασθενείς.\nΜεταξύ των σημαντικών αναφορών στο συνέδριο ήταν και αυτή που αφορά τις ληξιπρόθεσμες οφειλές των νοσοκομείων, οι οποίες μειώθηκαν κατακόρυφα, φθάνοντας στα 450 εκατ. ευρώ το 2016, όταν το 2011 έφταναν το 1,3 δις. ευρώ. Αυτό επεσήμανε η Όλγα Ιορδανίδου, Διοικήτρια 2ης Υγειονομικής Περιφέρειας Πειραιώς και Αιγαίου. Όπως τόνισε, τα έξοδα των νοσοκομείων αφορούν κυρίως φάρμακα, υγειονομικό υλικό, αντιδραστήρια, μισθοδοσία, υπηρεσίες outsourcing και άλλες δαπάνες. Τα όρια δαπανών από το 2015 έως το 2018 αυξήθηκαν. Τα έσοδα, τα οποία το 2016 έφτασαν στα 2,136 δις. ευρώ, αφορούν κυρίως μεταβιβάσεις από τον ΕΟΠΥΥ και πόρους από τον κρατικό προϋπολογισμό, ενώ από το 2016 προστέθηκε στα έσοδα και το νοσοκομειακό clawback.\nΌπως ανέφερε ο Χρήστος Βαράκης, Διοικητής ΓΝΑ «Η Ελπίς», η μισθοδοσία ενός νοσοκομείου αγγίζει το 47% της συνολικής δαπάνης ενός νοσοκομείου. Η αποδοτικότητα ενός νοσοκομείου δεν λαμβάνει υπόψη της τις δαπάνες μισθοδοσίας, αλλά μετράται με δείκτες αποδοτικότητας μέσω συνολικής δαπάνης, φαρμακευτικής δαπάνης και δαπάνης υγειονομικού υλικού, ανά νοσηλευθέντα. Επίσης η αποδοτικότητα μετράται με κριτήριο τις ημέρες νοσηλείας ανά νοσηλευθέντα. Ο συνδυασμός χαμηλού κόστους και λιγότερων ημερών νοσηλείας μας δίνει τα πλέον αποδοτικά νοσοκομεία. «Υπάρχει πλέον σκέψη να αναλυθούν οι δαπάνες ανά κλινική και με βάση τα κλειστά ενοποιημένα νοσήλια (ΚΕΝ) για να έχουμε ολοκληρωμένη εικόνα» δήλωσε ο κ. Βαράκης.\nΌταν ανοίγει ένα δημόσιο νοσοκομείο εν μέσω κρίσης αυτό αποτελεί ένα σημαντικό γεγονός, τόνισε η Μαρία Μαυρικάκη, Αντιπρόεδρος Δ.Σ. ΑΕΜΥ ΑΕ, Εντεταλμένη Σύμβουλος, Γενικό Νοσοκομείο Θήρας.\n«Οι αυξημένες αφίξεις και οι δεκάδες χιλιάδες επισκέπτες που έρχονται καθημερινά στο νησί οδηγούν σε αυξημένες ανάγκες υγειονομικής περίθαλψης» ανέφερε η κυρία Μαυρικάκη. Αντίθετα με την εντύπωση που έχει ο κόσμος, το νοσοκομείο στελεχώθηκε από πολλές ειδικότητες και εφημερεύει καθημερινά. Πάνω από 19.000 άτομα αντιμετωπίστηκαν στα επείγοντα περιστατικά του νοσοκομείου, ενώ για το άμεσο μέλλον στόχος είναι η λειτουργία μονάδας αιμοκάθαρσης και η περαιτέρω στελέχωση του νοσοκομείου με προσωπικό.\n«Η αναδιάρθρωση του οικονομικού management ενός νοσοκομείου είναι προϋπόθεση για την ομαλή λειτουργία των νοσοκομείων προς όφελος των ασθενών» ανέφερε η Αναστασία Μπαλασοπούλου, Διοικήτρια στο Ιπποκράτειο Νοσοκομείο. Ο προγραμματισμός, η παρακολούθηση και η ανάλυση των οικονομικών ροών και μεγεθών, είναι τα πρώτα βήματα για το οικονομικό management ενός νοσοκομείου. Αμέσως μετά ακολουθεί η κατάρτιση του προϋπολογισμού του δημόσιου νοσοκομείου, ενώ παράλληλα αξιολογείται η αποδοτικότητά του, έτσι ώστε να αποφασιστεί και η αντίστοιχη χρηματοδότησή του. Πρέπει να χρησιμοποιηθούν συγκεκριμένοι δείκτες και να λειτουργήσει η λογική “pay for performance”. Τέλος πρέπει να γίνει ανακατανομή των πόρων και να ενισχυθούν τα τμήματα και οι κλινικές που έχουν πραγματική ανάγκη από πόρους και προσωπικό.\nΈνα νέο καινοτόμο πληροφοριακό σύστημα αναπτύσσεται σήμερα στην ΗΔΙΚΑ με κεντρικοποιημένη αρχιτεκτονική, όπου όλα τα νοσοκομεία θα αναφέρονται σ’ αυτό, δήλωσε η Αθηνά Τριανταφυλλίδη, Προϊσταμένη Διεύθυνσης Λειτουργίας και Υποστήριξης Εφαρμογών ΗΔΙΚΑ Α.Ε. Έτσι, όταν ένας ασθενής έχει επισκεφθεί πολλά νοσοκομεία, το κάθε νοσοκομείο πλέον θα έχει πρόσβαση στα στοιχεία του ασθενούς. Ανέφερε ότι στο σύστημα εντάχθηκαν και τα νοσοκομεία τα οποία δεν είχαν λάβει μέχρι σήμερα Ευρωπαϊκούς πόρους από το Γ’ ΚΠΣ. «Την εβδομάδα αυτή, ξεκινά το σύστημα για τον Ευαγγελισμό και το Λαϊκό και αυτό θα είναι το μεγαλύτερο crash test του συστήματος» ανέφερε η κυρία Τριανταφυλλίδη.\n«Τα γραφεία προστασίας δικαιωμάτων ληπτών/τριών υπηρεσιών υγείας αφορά την ανθρωποκεντρική πολιτική υγείας για το σεβασμό της αξιοπρέπειας και των δικαιωμάτων των ασθενών» ανέφερε η Ελένη Γιακουμάκη, Υποδιοικήτρια 7ης Υγειονομικής Περιφέρειας Κρήτης. Τα συγκεκριμένα γραφεία βοηθούν στην εμπέδωση της κουλτούρας σεβασμού των δικαιωμάτων των ασθενών. Ευαίσθητες κοινωνικές ομάδες όπως κρατούμενοι, παιδιά, ψυχικά πάσχοντες προστατεύονται καλύτερα και υπάρχει πλέον μεγαλύτερη μέριμνα γι’ αυτές τις ομάδες ασθενών. Τα γραφεία προστασίας δικαιωμάτων λειτουργούν μέσα στα νοσοκομεία. Στην 7η ΥΠΕ λειτουργεί και το γραφείο ΚΕΠΥΚΑ (Κέντρο Εξυπηρέτησης Πολιτών για θέματα Υγείας και Κοινωνικής Αλληλεγγύης) υπαγόμενο κατευθείαν στο γραφείο Διοικητή, το οποίο ασχολείται με φλέγοντα θέματα όπως το λεγόμενο «φακελάκι».\nΟι εισαγωγές ασθενών στα ψυχιατρικά νοσοκομεία αυξήθηκαν, ενώ παράλληλα μειώνονται οι παροχές για φάρμακα και υλικά, δήλωσε ο Ιωάννης Ευδοκιμίδης, Καθηγητής Νευρολογίας, Αντιπρόεδρος, Αιγινήτειο Νοσοκομείο. Τα σύγχρονα ψυχιατρικά και νευρολογικά φάρμακα είναι ακριβά και η ζήτησή τους έχει αυξηθεί σημαντικά, όμως το Αιγινήτειο δεν έχει πάντα τη δυνατότητα για παραγγελίες που θα καλύπτουν αυτή τη ζήτηση. «Το Αιγινήτειο, αν και χαμηλού κόστους νοσοκομείο, με τους διαθέσιμους πόρους, απλά επιβιώνει» τόνισε ο κύριος Ευδοκιμίδης.\nΗ Ελλάδα κατέχει την αρνητική πρωτιά στη μείωση δαπανών για την υγεία, ανάμεσα στις χώρες του ΟΟΣΑ, σύμφωνα με τη Νάγια Γκουλάκη-Μητσάκη, Διοικήτρια ΓΝΑ «O Ευαγγελισμός - Οφθαλμιατρείο Αθηνών - Πολυκλινική». Όμως οι διοικήσεις των νοσοκομείων καλούνται να καλύψουν από τα νοσοκομεία τους όλες τια ανικανοποίητες θεραπευτικές ανάγκες. «Κάποιες από τις παρεμβάσεις της διοίκησής μας έχουν στόχο την επίτευξη των καλύτερων δυνατών αποτελεσμάτων. Χαρακτηριστικά αναφέρουμε τη λειτουργία του Τμήματος Ποιότητας, Έρευνας και Συνεχιζόμενης Εκπαίδευσης, την εκτύπωση εντύπων για τα δικαιώματα των ασθενών και τον ηλεκτρονικό έλεγχο υλικών για τα χειρουργεία. Έτσι αποσκοπούμε στον εξορθολογισμό του κόστους, χωρίς να επηρεάζεται η ποιότητα των παρεχόμενων υπηρεσιών» υπογράμμισε η κυρία Γκουλάκη-Μητσάκη.\n«Πρέπει να δούμε όλα τα κέντρα κόστους που αυξάνουν τη νοσοκομειακή δαπάνη όπως πχ τα νέα φάρμακα», τόνισε ο Παναγιώτης Νάνος, Μsc ΔΜΥ, Διοικητής των Νοσοκομείων Λάρισας. Με τη χρήση οδηγιών και με τη χρήση κατασταλτικού ελέγχου των δαπανών με ειδικό ελεγκτικό μηχανισμό θα επιτευχθεί ο καλύτερος δυνατός έλεγχος των νοσοκομειακών δαπανών. «Για να πετύχουμε ένα νέο εθνικό σχέδιο υγείας χρειάζεται πολιτική βούληση, νέο νομοθετικό πλαίσιο και ανεξάρτητες διοικήσεις και όχι διορισμούς διοικητών από την εκάστοτε κυβέρνηση» δήλωσε ο κ. Νάνος.\nΗ Βασισμένη στην Αξία Υγειονομική Περίθαλψη (ΒΑΥΠ) είναι το κλειδί για μία αποτελεσματικότερη πολιτική υγείας στο νοσοκομείο, δήλωσε η Γεωργία Οικονομοπούλου, MSc Πολιτικής και Σχεδιασμού Υπηρεσιών Υγείας, Γενικό Νοσοκομείο Αθηνών "Η Ελπίς", Μέλος ΔΣ της Ελληνικής Εταιρείας Management Υπηρεσιών Υγείας (ΕΕΜΥΥ). «Χρειάζεται καταγραφή αποτελεσμάτων, συζήτηση για την κλινική φροντίδα, για να εστιάσουμε στις αχρείαστες υπηρεσίες και στις διαφορετικότητες κάθε νοσοκομείου. Προτείνεται η χρήση πληροφοριακών συστημάτων και η δημιουργία ομάδων για να διαχειριστούν συλλογικά τις υπηρεσίες υγείας και να αντιμετωπιστεί το burnout» ανέφερε η κ. Οικονομοπούλου.\nΤο ανεπαρκές σύστημα ΠΦΥ οδηγεί τους ασθενείς σε άχρηστες και περιττές επισκέψεις στα τμήματα επειγόντων περιστατικών (ΤΕΠ), δήλωσε η Μαρκέλλα Χαραλαμπάτου, Πνευμονολόγος, Διευθύντρια ΤΕΠ, Πνευμονολογικό Τμήμα, ΓΝ Ελευσίνας «Θριάσιο». Τα ΤΕΠ θα πρέπει να αντιμετωπίζουν τα πραγματικά επείγοντα περιστατικά και να μην επιβαρύνονται με επισκέψεις πιο ήπιων περιστατικών. Άρα πρέπει να αξιολογηθούν τα υπάρχοντα ΤΕΠ με δείκτες συχνότητας επίσκεψης ασθενών, χρόνου παραμονής στα ΤΕΠ και θνησιμότητας.\n«Ο ασθενής με καρκίνο πέρα από τις δυσκολίες της νόσου, φοβάται και την υποτροπή και τα νέα καινοτόμα φάρμακα έχουν πρωτεύοντα ρόλο σε αυτό, δήλωσε η Ζωή Γραμματόγλου, Μέλος Δ.Σ. Ελληνικής Ομοσπονδίας Καρκίνου - ΕΛΛΟΚ, Πρόεδρος Δ.Σ. Συλλόγου "Κ.Ε.Φ.Ι." Αθηνών. Στην Ελλάδα σημειώνεται καθυστέρηση στην έγκριση και κυκλοφορία νέων καινοτόμων θεραπειών. Επίσης σημειώνονται ελλείψεις λόγω παράλληλων εξαγωγών αυτών των φαρμάκων στο εξωτερικό, αλλά και των μειωμένων ποσοτήτων που δίνονται στις θυγατρικές φαρμακευτικές εταιρείες. «Βάσει έρευνας που έκανε το ΚΕΦΙ, το 28% των ασθενών με καρκίνο δεν έχει πρόσβαση στα φάρμακά του και το 32% των ασθενών δεν έχει καν πρόσβαση σε γιατρό. Η ΕΛΟΚ θα υπερασπίζεται σθεναρά τα δικαιώματα ασθενών με καρκίνο» ανέφερε η κυρία Γραμματόγλου.\nΟ Αλκιβιάδης Βατόπουλος, Καθηγητής Μικροβιολογίας ΕΣΔΥ, Επιστημονικός Υπεύθυνος στο Κεντρικό Εργαστήριο Δημόσιας Υγείας, ΚΕΕΛΠΝΟ, αναφέρθηκε στο φλέγον θέμα των ενδονοσοκομειακών λοιμώξεων και επεσήμανε τη σοβαρότητα του ζητήματος για την δημόσια υγεία. Δήλωσε ότι απαιτείται ενημέρωση του κοινού, παρεμβάσεις και έλεγχος των συνταγών, με βάση τις αρχές ορθολογικής χρήσης των αντιβιοτικών στα νοσοκομεία, χωρίς να κινδυνεύσει η ασφάλεια των ασθενών.\nΣτο ίδιο θέμα ο Νικόλαος Σύψας, MD, FISDA Αναπληρωτής Καθηγητής Ιατρικής Σχολής ΕΚΠΑ, Πρόεδρος Επιτροπής Νοσοκομειακών Λοιμώξεων ΤΥΠΕΤ, Παθολόγος - Λοιμωξιολόγος, ΓΝΑ «Λαϊκό», ανέφερε ότι με την άμεση συγκρότηση και έναρξη λειτουργίας της «Ομάδας Επιτήρησης της Κατανάλωσης και της Ορθής Χρήσης των Αντιβιοτικών» (ΟΕΚΟΧΑ) μειώθηκε η κατανάλωση αντιβιοτικών, χωρίς να επηρεαστεί η θνησιμότητα στα νοσοκομεία.\n«Η πρόσφατη επιτροπή παρακολούθησης της φαρμακευτικής δαπάνης συστάθηκε με γνώμονα τη συγκράτηση της δαπάνης, αλλιώς το σύστημα υγείας δεν θα είναι βιώσιμο», ανέφερε ο Γιώργος Γιαννόπουλος, Γενικός Γραμματέας στο Υπουργείο Υγείας. Το μεγάλο κόστος των καινοτόμων φαρμάκων συμβάλλει στην αύξηση της φαρμακευτικής δαπάνης. Αναβαθμίζεται συνεχώς η διαδικασία της διαπραγμάτευσης και έχουμε το παράδειγμα της μείωσης του κόστους θεραπειών για την Ηπατίτιδα C. Θα αξιολογούνται η τεκμηρίωση, η εκτίμηση κόστους-αποτελεσματικότητας, η προστιθέμενη αξία σε σύγκριση με τις υφιστάμενες θεραπείες και το η ανικανοποίητη ιατρική ανάγκη που καλύπτει ένα καινοτόμο φάρμακο. Τα μητρώα χρονίων παθήσεων σε συνδυασμό με τον ηλεκτρονικό φάκελο υγείας θα βοηθήσουν στην εξαγωγή συμπερασμάτων για τις θεραπείες. Η ψηφιοποίηση πρωτοκόλλων και μητρώων λειτουργούν στην κατεύθυνση της ηλεκτρονικής διακυβέρνησης της υγείας. Η χαμηλή διείσδυση των γενοσήμων θα αντιμετωπιστεί με το νοσοκομειακό συνταγολόγιο και με τον αναβαθμισμένο ρόλο του νοσοκομειακού φαρμακοποιού. Τέλος θα αναθεωρηθούν όλες οι προωθητικές ενέργειες των φαρμακευτικών εταιρειών και η σχέση τους με τους επαγγελματίες υγείας.\nΣτα νοσοκομεία χορηγούνται ειδικά νοσοκομειακά φάρμακα όπως: ορφανά φάρμακα, ευπαθή φάρμακα, φάρμακα κλινικών μελετών, και θεραπείες πρώιμης πρόσβασης. Ο πιο ασφαλής τόπος χορήγησης αυτών των φαρμάκων είναι τα νοσοκομεία.\nΜέσα στο 2016 σημειώθηκε αύξηση των κυτταροστατικών φαρμάκων και γενικά νέων και ακριβών φαρμάκων, δήλωσε η Δέσποινα Μακριδάκη, A΄ Αντιπρόεδρος Εθνικού Οργανισμού Φαρμάκων (ΕΟΦ), Πρόεδρος Πανελλήνιας Ένωσης Φαρμακοποιών Νοσηλευτικών Ιδρυμάτων (ΠΕΦΝΙ). Αυτά τα φάρμακα ανεβάζουν τη δαπάνη και χρήζουν αυστηρότερου ελέγχου. Επίσης υπάρχει μεγάλη κατανάλωση σε αντιρετροϊκά, αντικαταθλιπτικά και καρδιολογικά φάρμακα. Υπάρχει δυσαναλογία αριθμού νοσοκομειακών ιατρών και φαρμακοποιών σε διάφορες υγειονομικές περιφέρειες. «Μέσα στις προτάσεις αναφέρουμε το σωστό σχεδιασμό προμηθειών, τη χρήση ηλεκτρονικών πρωτοκόλλων τις ενιαίες βάσεις δεδομένων ασθενών και γενικότερα τον εκσυγχρονισμό των υπηρεσιών με σωστό στρατηγικό σχεδιασμό και πνεύμα συνεργασίας» δήλωσε η κυρία Μακριδάκη.\nΗ υπόχρηματοδότηση έχει οδηγήσει το Εθνικό Σύστημα Υγείας σε οριακό σημείο διακυβεύοντας, αν δεν γίνουν άμεσες διορθωτικές κινήσεις, ακόμα και τη βιωσιμότητα του, καθώς και το δικαίωμα των Ελλήνων ασθενών στην απρόσκοπτη και χωρίς εκπτώσεις πρόσβαση τους στις απαιτούμενες θεραπείες. Αυτό δήλωσε ο Κωνσταντίνος Παναγούλιας, Αναπληρωτής Πρόεδρος και Αντιπρόεδρος ΔΣ Συνδέσμου Φαρμακευτικών Επιχειρήσεων Ελλάδος (ΣΦΕΕ), αρμόδιος για θέματα νοσοκομείων. Όπως ανέφερε, ο φαρμακευτικός κλάδος υπερασπίστηκε όλα τα χρόνια της κρίσης με θυσίες και κόστος το δικαίωμα πρόσβασης στο φάρμακο, καλύπτοντας την υπέρογκη υπέρβαση της εξωνοσοκομειακής και νοσοκομειακής δαπάνης. Η σημερινή κατάσταση πλήττει την υγιή επιχειρηματικότητα, χωρίς όμως να εξασφαλίζει ούτε στέρεα δημοσιονομικά οφέλη και το κυριότερο, ούτε καλύτερες υπηρεσίες υγείας στους ασθενείς. Εξαντλεί τη βιωσιμότητα των φαρμακευτικών εταιριών, απειλώντας τις 86.000 θέσεις εργασίας που στηρίζει άμεσα και έμμεσα ο κλάδος και δημιουργεί συνθήκες αποεπένδυσης τόσο στην κλινική έρευνα όσο και στη παραγωγή νέων φαρμάκων στη χώρα μας.\n«Κανονικά οι επενδύσεις θα έπρεπε να είναι εκτός νοσοκομειακού τομέα. Οι αποδοτικές επενδύσεις θα έπρεπε να γίνουν κυρίως στο σύστημα παιδείας, εκπαίδευσης, πρόληψης και πρωτοβάθμιας περίθαλψης» ανέφερε ο Βασίλης Πενταφράγκας, Εντεταλμένος Σύμβουλος ΔΣ Πανελλήνιας Ένωσης Φαρμακοβιομηχανίας (ΠΕΦ). Το ελληνικό σύστημα εκπτώσεων και το σύστημα τιμολόγησης δεν έχει σχέση με συστήματα υγείας άλλων χωρών που έχουν άλλους φορολογικούς συντελεστές, άλλη πρόσβαση στο χρήμα και άλλο λειτουργικό κόστος επιχειρήσεων. Επίσης η διείσδυση των γενοσήμων ξεπερνά το 65% σε άλλες χώρες, ενώ στη χώρα μας ακόμα υπάρχουν δημοσιεύματα που αναφέρουν ότι έχουμε την υψηλότερη τιμή γενοσήμων στην Ευρώπη.\nΤα τελευταία χρόνια παρουσιάζονται ελλείψεις στα φάρμακα υψηλού κόστους όπως τα αντικαρκινικά και τα αντιρετροϊκά, ανέφερε ο Γιώργος Τσιακαλάκης, Υπεύθυνος Επικοινωνίας & Προάσπισης Δικαιωμάτων, «Θετική Φωνή» Σύλλογος Οροθετικών Ελλάδος. Τόνισε ότι ο σύλλογος ζητά κλειστούς προϋπολογισμούς, απλοποίηση διαδικασιών απέναντι στους προμηθευτές των νοσοκομείων και τη λειτουργία της επιτροπής διαπραγμάτευσης τιμών.\n«Τα εργαλεία που χρησιμοποιούνται για τον έλεγχο της δαπάνης είναι: ο προϋπολογισμός, οι λίστες φαρμάκων, ο μέσος όρος κατανάλωσης και η ανάλυση δαπανών ανά τετράμηνο» ανέφερε η Αικατερίνη Τσιατά, MSc, PhD, Διευθύντρια Φαρμακευτικού Τμήματος, ΠΓΝ Πατρών (ΡΙΟ) «Παναγία Η Βοήθεια», Φαρμακοποιός. Οι θεσμοθετημένες επιτροπές σε ένα νοσοκομείο όπως αυτές των ενδονοσοκομειακών λοιμώξεων, των ογκολογικών φαρμάκων και το επιστημονικό συμβούλιο εργάζονται στην κατεύθυνση του ελέγχου της φαρμακευτικής δαπάνης. «Το νοσοκομείο μας είναι νοσοκομείο αναφοράς για τις ειδικές λοιμώξεις και για τη χρήση αντιρετροϊκών φαρμάκων. Υπάρχει αύξηση στα αντιρετροϊκά, αιματολογικά, και ογκολογικά φάρμακα. Υπήρξε όμως μείωση στα αντιβιοτικά, αντιμυκητιασικά κ.ά. Στο νοσοκομείο του Ρίου η μείωση της δαπάνης στο 1ο τετράμηνο του 2017 ξεπέρασε τις 200.000 ευρώ» επεσήμανε η κυρία Τσιατά.\nΧρειάζεται σωστή προσέγγιση της δαπάνης και της αποζημίωσης των φαρμάκων, τόνισε ο Δρ. Θεόδωρος Κοματάς, Γενικός Διευθυντής Οικονομικών Υπηρεσιών, Υπουργείο Υγείας. Απαιτούνται πρωτόκολλα παραγωγής στην ανάλωση φαρμάκων. Η συνολική νοσοκομειακή δαπάνη έφτασε το 1,5 δισ. το 2015 και αυξήθηκε και το 2016. Επίσης αυξήθηκε η νοσοκομειακή φαρμακευτική δαπάνη και ως ποσοστό της συνολικής φαρμακευτικής δαπάνης ξεπερνώντας το 30%. Όταν θεσπίστηκε το μέτρο του νοσοκομειακό clawback, αποφασίστηκαν οι καταβολές να γίνονται σε εξαμηνιαία βάση. Τα μέτρα που προτείνει ο κ. Κοματάς είναι: η συγκράτηση του κόστους αγοράς φαρμάκων μέσω πρωτοκόλλων παραγωγής, η χρηστή διαχείριση φαρμάκων και η προσέγγιση του όγκου αναφοράς με κριτήριο τις πραγματικές ανάγκες και όχι το ΑΕΠ.\nΗ φαρμακοβιομηχανία μέσω των εισπρακτικών μέτρων όπως το clawback, πρακτικά προμηθεύει τα νοσοκομεία με δωρεάν φάρμακα σε ένα μεγάλο ποσοστό, δήλωσε η Ιωάννα Δέμου, Μέλος ΔΣ DEMO ABEE, Χημικός, MSc Industrial Pharmacy. Όπως ανέφερε, δεν υπάρχει διάκριση στο clawback ανάμεσα στα ακριβά φάρμακα και στα φτηνά φάρμακα όπως είναι τα γενόσημα, που αποδεδειγμένα συνεισφέρουν στον έλεγχο της φαρμακευτικής δαπάνης. «Οι διαγωνισμοί ακολουθούν αργές διαδικασίες από νοσοκομείο σε νοσοκομείο, χωρίς να υπάρχει ενιαίο πλαίσιο» ανέφερε η κυρία Δέμου. Ανάμεσα στις προτάσεις για τη χορήγηση φαρμάκων στα νοσοκομεία είναι: να καταρτιστεί ενιαίο μητρώο προμηθευτών, να αξιολογούνται οι παραγωγικές δυνατότητες της κάθε εταιρείας και να διαχωριστεί η αντιμετώπιση των φαρμάκων μεταξύ περιπατητικών και ασθενών που νοσηλεύονται.\nΤο ΗΤΑ είναι ένα αναγκαίο μέτρο που όλοι συμφωνούμε για τη χρησιμότητά του. Μέχρι τότε όμως πρέπει να διαχειριστούμε το νοσοκομειακό claw back αν και γνωρίζουμε ότι το νοσοκομειακό claw back δεν θα υπάρχει για πάντα, αφού υπάρχει η μνημονιακή υποχρέωση για την κατάργησή του. Αυτό δήλωσε ο Ιωάννης Πετράκης, MPharm, Msc, MPH, Market Access, Health Economics & Governmental Affairs, Head of MCO Balkans, Takeda Hellas. Ο φαρμακευτικός προϋπολογισμός βαίνει μειούμενος και αυτό ισχύει και σε επίπεδο κάθε υγειονομικής περιφέρειας και κάθε νοσοκομείου. Έτσι φτάσαμε στα φαινόμενα να μην επαρκεί αυτός ο προϋπολογισμός για το νοσοκομειακό φάρμακο και οι ασθενείς να έχουν θέματα πρόσβασης. Με βάση μια πιλοτικής φαρμακοεπιδημιολογική έρευνα που διενήργησε η Takeda, προέκυψαν τα εξής συμπεράσματα: Το νοσοκομειακό clawback δεν επηρέασε την πρόσβαση, ενώ την επηρέασαν οι μειωμένοι προϋπολογισμοί των νοσοκομείων. Ένα πετυχημένο μοντέλο που εφαρμόζεται και σε άλλες χώρες είναι η κατανομή πόρων με βάση την έκβαση και την αποδοτικότητα της κάθε θεραπείας, τόνισε ο κ. Πετράκης.\n«Στην 7η ΥΠΕ εφαρμόζουμε μέτρα όπως μηχανογράφηση νοσοκομείων και κέντρων υγείας, ενιαία καρτέλα ασθενούς, φαρμακοοικονομικά δεδομένα για τους ασθενείς της Πρόνοιας, παρακολούθηση δαπάνης ανά μήνα και αξιολόγηση των συνταγογραφικών δεδομένων από την ηλεκτρονική συνταγογράφηση» ανέφερε ο Λεωνίδας Τζίμης, DPharm, RPharm, PhD, Διευθυντής Φαρμακευτικού Τμήματος Γενικού Νοσοκομείου Χανίων, IHE-Pharmacy Co-Chair.\n«Τα νοσοκομεία υποφέρουν, γιατί οι προϋπολογισμοί που δίνουν στα νοσοκομεία επαρκούν μέχρι το Σεπτέμβριο. Οι νοσοκομειακοί φαρμακοποιοί παλεύουμε καθημερινά για την επάρκεια φαρμάκων στα νοσοκομεία. Το μέτρο του clawback είναι καταστροφή» ανέφερε η Δρ. Όλγα Οικονόμου, MSc, PhD, Διευθύντρια Φαρμ.Τμήματος ΓΝΑ «Γ. Γεννηματάς», π. Διοικ. Νοσοκομείων "Σισμανόγλειο - Α. Φλέμινγκ».\nΟ ρόλος της πληροφορικής πρέπει να συμβάλλει στην πρόσβαση των πολιτών σε υπηρεσίες υγείας. Κοινή κωδικοποίηση υλικών, ηλεκτρονικοί διαγωνισμοί και προμήθειες e-procurement βοηθούν σ’ αυτή την κατεύθυνση, δήλωσε η Αθανασία Μπίκα, Προϊσταμένη Τμήματος Πληροφορικής ΕΑΝΠ «Μεταξά», ενώ η Μαρία Πανουσοπούλου, Στέλεχος Διεύθυνσης Πληροφορικής, Εθνικός Οργανισμός Παροχής Υπηρεσιών Υγείας (ΕΟΠΥΥ), ανέφερε ότι η εφαρμογή eΔΑΠΥ Παροχών, που αφορά υποβολές δαπανών συμβεβλημένων παρόχων και Φαρμακείων, για Υγειονομικό Υλικό, Θεραπευτικά Μέσα και Σκευάσματα Ειδικής Διατροφής, σήμερα έχει τεθεί σε παραγωγική λειτουργία.\nΟ Σπύρος Κρουσταλάκης, Διευθυντής Πληροφορικής, Ιατρικό Διαβαλκανικό Θεσσαλονίκης ανέφερε ότι σήμερα υπάρχει εξέλιξη στη αξιοποίηση της τεχνολογίας, γιατί οι χρήστες είναι περισσότερο εξοικειωμένοι. Έχουν ωριμάσει και εταιρείες πληροφορικής και παράλληλα οι διοικήσεις των ιδιωτικών νοσοκομείων έγιναν περισσότερο δεκτικές σε νέες τεχνολογικές εφαρμογές. Η γενιά των millennials είναι πλέον η πιο δυναμική μερίδα καταναλωτών σε προϊόντα τεχνολογίας. Αυτοί έχουν πλέον την απαίτηση για ηλεκτρονικές υπηρεσίες σε μία ιδιωτική κλινική από το κλείσιμο των ραντεβού, μέχρι την ασφαλή αποθήκευση δεδομένων σε clouds.\nΤέλος, η Ουρανία Θεολογίτη, Διευθύντρια Εφαρμογών Πληροφορικής, Όμιλος ΙΑΣΩ, ανέφερε ότι μέσα στις βασικές προκλήσεις για τις νέες τεχνολογίες στις ιδιωτικές κλινικές είναι ο μεγάλος όγκος πληροφορίας (big data), που είναι φαινόμενο της εποχής. Επίσης δεν παρακολουθούνται πλέον μόνο τα οικονομικά δεδομένα, αλλά και δεδομένα επιδημιολογικά, ιατρικά, διαγνωστικά κ.α. Το κανονιστικό πλαίσιο είναι αυστηρό και υπάρχει μεγάλη γραφειοκρατία και στον κλάδο των ιδιωτικών κλινικών. Οι αλλαγές στον κλάδο των ιδιωτικών ασφαλιστικών κλινικών πρέπει επίσης να ενσωματωθούν στα συστήματα.\nΣΥΝΕΔΡΙΟ ΓΙΑ ΤΟ ΝΟΣΟΚΟΜΕΙΟ ΚΑΙ ΤΟ ΝΟΣΟΚΟΜΕΙΑΚΟ ΦΑΡΜΑΚΟΙ\nΟΡΓΑΝΙΣΜΟΣ ΑΞΙΟΛΟΓΗΣΗΣ ΙΑΤΡΙΚΗΣ ΤΕΧΝΟΛΟΓΙΑΣ


ΚΟΙΝΩΝΙΚΟΠΟΙΗΣΗ Γιάννης Πεχτελίδης 12/4/ ppt κατέβασμα\nΔημοσίευσεAntinous Mellas Τροποποιήθηκε πριν 5 χρόνια\nΠαρουσίαση με θέμα: "ΚΟΙΝΩΝΙΚΟΠΟΙΗΣΗ Γιάννης Πεχτελίδης 12/4/2017."— Μεταγράφημα παρουσίασης:\n1 ΚΟΙΝΩΝΙΚΟΠΟΙΗΣΗ Γιάννης Πεχτελίδης 12/4/2017\n2 Κοινωνικοποίηση Η διαδικασία με την οποία το απροστάτευτο παιδί γίνεται βαθμιαία ένα αυτοσυνείδητο πρόσωπο, το οποίο έχει αποκτήσει τις δεξιότητες εκείνες που απαιτεί ο πολιτισμός που ανήκει. Δεν αποτελεί είδος κοινωνικού προγραμματισμού όπου το παιδί δέχεται παθητικά τις επιδράσεις τις οποίες συναντά. Το παιδί είναι ενεργό ον. Η κοινωνικοποίηση συνδέει τις γενεές μεταξύ τους. Το παράδειγμα του «αγριόπαιδου του Αβερόν». 12/4/2017\n3 Κοινωνικοποίηση Ο άνθρωπος δεν είναι από τη γέννησή του το κοινωνικό ον που ξέρουμε. Όταν γεννιέται είναι ένα δυνάμει κοινωνικό ον. 12/4/2017\n4 Ένταξη - Ενσωμάτωση Την κοινωνικοποίηση μπορούμε να την ορίσουμε ως τη διαδικασία ένταξης και ενσωμάτωσης του ατόμου σε ένα κοινωνικό σύνολο. Αυτό σημαίνει δύο πράγματα: α) ότι με την κοινωνικοποίηση το άτομο αποκτά μια θέση μέσα στο σύνολο, β) ότι το άτομο γίνεται μέρος του συνόλου και επομένως γίνεται και αυτό φορέας της κοινωνικής κληρονομιάς που θεμελιώνει τη συλλογική ταυτότητα. 12/4/2017\n5 Ταυτότητα και αναπαραγωγή\nΑπό την πλευρά του ατόμου, η κοινωνικοποίηση είναι η διαδικασία με την οποία αποκτά την κοινωνική του ταυτότητα και αφετέρου προσκτάται την κοινωνική κληρονομιά. Από την πλευρά της κοινωνίας, είναι η διαδικασία της αναπαραγωγής της κοινωνίας ή η διαδικασία της κοινωνικής αναπαραγωγής της νέας γενιάς των μελών της. Συνεπώς, η κοινωνικοποίηση είναι η διαδικασία με την οποία η κοινωνία ενσωματώνει το άτομο και του μεταβιβάζει την κοινωνική της κληρονομιά. 12/4/2017\n6 Κοινωνικοποίηση εφ’ όρου ζωής\nΗ κοινωνικοποίηση αναφέρεται στη διαδικασία της κοινωνικής και όχι βιολογικής αναπαραγωγής. Η διαδικασία αυτή συμβαίνει καθ’ όλη τη διάρκεια της ζωής ενός ανθρώπου και σε ποικίλα κοινωνικά σύνολα. Δεν κατευθύνεται αποκλειστικά ως σκόπιμη ενέργεια προς τα βιολογικά νεαρά άτομα αλλά και στην παραγωγή μιας νέας γενιάς μελών του συνόλου. Π.χ. η μύηση μελών μιας θρησκείας ή αίρεσης. Η βιολογική και η κοινωνική νέα γενιά είναι δύο ξεχωριστές ομάδες. 12/4/2017\n7 Διαβατήριες τελετές Η λειτουργία της κοινωνικοποίησης ως ένταξης και ενσωμάτωσης του ατόμου φαίνεται καθαρά όταν το τέλος της συνδυάζεται με μια διαβατήρια τελετουργία Δηλαδή, μια τελετή με δημόσιο χαρακτήρα που επισημαίνει και σφραγίζει τη μετάβαση του ατόμου από μια κατάσταση σε μια άλλη. 12/4/2017\n8 Κύριες και δευτερεύουσες λειτουργίες\nΟι κοινωνίες διαθέτουν ιδιαίτερους θεσμούς για τους οποίους η κοινωνικοποίηση είναι η κύρια ή η δευτερεύουσα λειτουργία. Η οικογένεια και η εκπαίδευση είναι θεσμοί για τους οποίους η κοινωνικοποίηση είναι μια από τις κύριες λειτουργίες τους. Ο στρατός και η θρησκεία είναι θεσμοί με τις δικές τους κύριες λειτουργίες και τους δικούς τους μηχανισμούς κοινωνικοποίησης επιτελώντας παράλληλα και ένα κοινωνικοποιητικό έργο για το ευρύτερο κοινωνικό σύνολο. 12/4/2017\n9 Η κοινωνικοποίηση ως αμφίδρομη διαδικασία\nΗ κοινωνικοποίηση είναι μια αμφίδρομη διαδικασία. Δεν πρόκειται μόνο για ένα σύνολο θεσμικών και κοινωνικών ενεργειών ή δράσεων που κατευθύνονται προς το άτομο. Το άτομο δεν είναι παθητικός δέκτης, κοινωνικοποιείται και μέσα από τη δική του δράση. 12/4/2017\n10 Θεωρίες κοινωνικοποίησης\nΗ λειτουργιστική και δομολειτουργιστική προσέγγιση του Ντυρκάιμ και Πάρσονς αντίστοιχα. Παρά τις επιμέρους διαφορές τους συγκλίνουν σε αρκετά σημεία. Η ερμηνευτική προσέγγιση της κοινωνικής διαντίδρασης Η προσέγγιση της συγκρότησης του εαυτού του Μηντ. Η ψυχαναλυτική προσέγγιση του Φρόιντ. Η προσέγγιση του Πιαζέ. 12/4/2017\n11 Θέσεις της λειτουργικής προσέγγισης\nα) η κοινωνικοποίηση μια ενιαία, ομοιογενής και καθολική διαδικασία με στόχο την ανώδυνη είσοδο των νέων στην κοινωνική τάξη. β) Το παιδί ως μη κοινωνικοποιημένο ον στερείται μιας πλήρους κοινωνικής υπόστασης: έχει ανάγκη από τη φροντίδα, την καθοδήγηση των ενηλίκων γ) Η κοινωνία ως μια αντικειμενική πραγματικότητα την οποία το άτομο καλείται να εσωτερικεύσει. 12/4/2017\n12 Κριτική του λειτουργισμού\nΤο άτομο ένα παθητικό υποκείμενο, το οποίο αναμένεται να συμμορφωθεί στα κοινωνικά δεδομένα. Η κοινωνική πραγματικότητα αντικειμενική, δεν επιδέχεται μεταβολές, τροποποιήσεις ή αναθεωρήσεις. Η θεώρηση του παιδιού ως ατελώς κοινωνικοποιημένου όντος το τοποθετεί στο κοινωνικό περιθώριο. Το παρόν του παιδιού διαγράφεται 12/4/2017\n13 Το παιδί ως άγριος Συχνά παρομοιάζεται με τον απολίτιστο, τον πρωτόγονο Κοινό σημείο ανάμεσα στο παιδί και τον άγριο είναι η δυνατότητα εκπολιτισμού τους Η εξέλιξη από το παιδί στον ενήλικο παραλληλίζεται με την εξέλιξη του πολιτισμού. Ο πολιτισμός εντάσσεται σ’ ένα εξελικτικό σχήμα, όπου οι δυτικές κοινωνίες τοποθετούνται στην κορυφή. 12/4/2017\n14 Ο παραλληλισμός διευκολύνει την κατασκευή της παιδικής ηλικίας ως ξεχωριστής κατηγορίας, η οποία τίθεται εκτός του κυρίαρχου κοινωνικού γίγνεσθαι. Για να ενταχθούν τα παιδιά στο κοινωνικό σώμα προϋπόθεση είναι να αφεθούν στην καθοδήγηση και τη διδασκαλία των ενήλικων και των πολιτισμένων. 12/4/2017\n15 Η κοινωνικοποίηση σε άλλους πολιτισμούς\nΚοινωνίες με διαφορετική δομή διευθετούν την άφιξη ενός νέου μέλους, την ενσωμάτωσή του στην κοινότητα και τέλος την έξοδό του από την παιδική ηλικία, επινοώντας τις δικές τους ιδιαίτερες πρακτικές. 12/4/2017\n16 Διαχείριση της διαφοράς\nΚαθώς το παιδί συμβολίζει όχι μόνο το άγνωστο και το οικείο αλλά Ενσωματώνει το ιερό και το ανίερο, είναι Ευλογία αλλά και συμφορά Ιερό και μιαρό μαζί, ικανό να μολύνει όχι μόνο την οικογένεια αλλά και την κοινότητα 12/4/2017\n17 Τελετουργική ρύθμιση των αντιφάσεων\nΣε κοινωνίες που απουσιάζουν οι ηλικιακές ομάδες με την αυστηρή έννοια του όρου, το παιδί εντάσσεται στην ομάδα μέσω των τελετουργιών Οι τελετές ρυθμίζουν τις αντιθέσεις και συνδέουν το πέρασμα από έναν κόσμο σε άλλο Οι τελετές εμπλέκουν όλη την κοινότητα 12/4/2017\n18 Διαφορετική κοινωνική δομή διαφορετική κοινωνικοποίηση\nΣε κοινωνίες με διαφορετική οι τελετές μύησης συνιστούν πρακτικές κοινωνικοποίησης σύμφωνα με τις ισχύουσες αντιλήψεις και προσδοκίες για το φύλο, την ηλικία και την ιεραρχική δομή. Προετοιμάζουν τα νέα μέλη της κοινότητας να ενταχθούν ομαδικά, χωρίς να διαταράξουν την κοινοτική συνέχεια και συνοχή. 12/4/2017\n19 Τελετές μύησης και δράμα\nΗ μεταβίβαση της γνώσης και εμπειρίας, καθώς και η εκμάθηση ρόλων δραματοποιούνται μέσω των τελετών Οι τελετές αναπαριστούν τις ιδιότητες του ανδρικού και του γυναικείου ρόλου, την ηλικιακή ιεραρχία 12/4/2017\n20 Τελετές μύησης Οι τελετές μύησης καθιερώνουν μια διάκριση ανάμεσα στην παιδική ηλικία και το στάτους του ενηλίκου Η μετατροπή των μυουμένων από παιδιά σε ενήλικους, δηλαδή σε κοινωνικά υπεύθυνα άτομα, προβάλλει τη διαφορά ανάμεσα σε αυτές τις δύο καταστάσεις της ύπαρξης. 12/4/2017\n21 Συμπέρασμα Η μετάβαση σημαδεύεται από μια ιεροτελεστία προορισμένη «να αλλάξει» φύση το νεαρό άτομο και να ελέγξει αν έχουν πραγματοποιηθεί αυτές οι αλλαγές. Οι τελετές επιτελούν κοινωνικο-ποιητικό έργο και παράλληλα συνιστούν πρακτικές εκπαίδευσης, διδασκαλίας και μάθησης. Μέσω αυτών η γνώση κατανέμεται στα νέα μέλη με τρόπο που συντηρεί και αναπαράγει τη δομή, την οργάνωση και την ιεράρχησή της. 12/4/2017\nΚατέβασμα ppt "ΚΟΙΝΩΝΙΚΟΠΟΙΗΣΗ Γιάννης Πεχτελίδης 12/4/2017."


Покупка Ethereum С Помощью Кредитной Карты Дешевле Всего Тест - Лучший журнал о криптовалютах 2022\nПокупка Ethereum С Помощью Кредитной Карты Дешевле Всего Тест\nПокупка Ethereum С Помощью Кредитной Карты Дешевле Всего\nΈχετε το βλέμμα σας στραμμένο στο μέλλον της βιομηχανίας κρυπτογράφησης; Ενώ πολλοί επενδυτές επικεντρώνονται στο παρόν, πολλοί είναι ακόμα αβέβαιοι για το μέλλον. Ως αποτέλεσμα, θα κοιτάξουν προς το μέλλον και θα λάβουν πιο έξυπνες επενδυτικές αποφάσεις τα επόμενα χρόνια Покупка Ethereum С Помощью Кредитной Карты Дешевле Всего. Ευτυχώς, υπάρχουν διάφορα περιοδικά που θα βοηθήσουν τους επενδυτές να περιηγηθούν στη βιομηχανία κρυπτονομισμάτων. Εάν ενδιαφέρεστε να βρείτε το επόμενο μεγάλο πράγμα, θα πρέπει να αναζητήσετε το Top Crypto Magazine 2022.\nΜεταξύ των κορυφαίων κρυπτονομισμάτων, το Polkadot είναι ένα πολλά υποσχόμενο στοίχημα για τους επενδυτές. Το κρυπτονόμισμα έχει χαμηλά τέλη και υψηλότερες ταχύτητες, αλλά εξακολουθεί να είναι σχετικά νέος παίκτης στην αγορά Покупка Ethereum С Помощью Кредитной Карты Дешевле Всего. Το Litecoin είναι επίσης μια πολλά υποσχόμενη επένδυση για το 2022. Η ενεργή κοινότητά του θα οδηγήσει την τιμή του προς τα πάνω στο μέλλον. Αυτό το κρυπτονόμισμα έχει τη δυνατότητα να αναπτυχθεί σημαντικά τα επόμενα χρόνια. Αυτό το άρθρο θα σας παρέχει μια λίστα με τα κορυφαία κρυπτονομίσματα το 2022.\nΦέτος, ο κλάδος των κρυπτονομισμάτων έφτασε τα 3 τρισεκατομμύρια δολάρια ΗΠΑ σε κεφαλαιοποίηση αγοράς. Το Ελ Σαλβαδόρ έχει υιοθετήσει το Bitcoin ως νόμιμο χρήμα. Παρά το γεγονός ότι βρίσκεται μόνο σε πρώιμο στάδιο, η αγορά κρυπτονομισμάτων εξακολουθεί να είναι ένα καυτό θέμα για τους επενδυτές. Ως εκ τούτου, ένα Top Crypto Magazine αφιερωμένο στα κρυπτονομίσματα μπορεί να αποτελέσει την ιδανική επιλογή για επενδύσεις που σχετίζονται με την κρυπτογράφηση. Εκτός από τα προαναφερθέντα κρυπτονομίσματα, υπάρχουν πολλά άλλα που αξίζουν επίσης την προσοχή σας. Хотите прочитать больше о: Я Хочу Участвовать В Биткоине


Π.Γ.Σ.: Σκέφτεται Εργοτέλη και αναμένει την Μ. Τρίτη τον Χαμπτούν - Aigialeiaspor.com\nHome / Uncategorized / Π.Γ.Σ.: Σκέφτεται Εργοτέλη και αναμένει την Μ. Τρίτη τον Χαμπτούν\nΣε δύο κατευθύνσεις, με διαφορετικό στόχο, δουλεύουν τις τελευταίες ημέρες και έχουν στραμμένη την προσοχή τους όλοι οι «μελανόλευκοι». Χρονικά, η πρώτη κατεύθυνση έχει χαρακτήρα αγωνιστικό ενώ η δεύτερη χαρακτήρα διοικητικό και ειδικότερα επενδυτικό. Και τα δύο γεγονότα είναι εξίσου σημαντικά, το καθένα στο τομέα του, για το κεφάλαιο Παναιγιάλειος και για το λόγο αυτό άπαντες είναι σε εγρήγορση για το καλύτερο δυνατό αποτέλεσμα.\nΣε ότι αφορά το αγωνιστικό μέρος, η προετοιμασία της Αιγιώτικης ομάδας για το εκτός έδρας αγώνα με τον Εργοτέλη μπήκε στην τελική ευθεία. Η προπόνηση της Παρασκευής ήταν αφιερωμένη στα τελειώματα φάσεων απ’ όλους τους άξονες, μιας κι ένα από τα σημαντικά θέματα που καλούνται να ξεπεράσουν οι «μελανόλευκοι» είναι το θέμα του γκολ για το οποίο ακόμα δεν έχει βρεθεί η κατάλληλη επίλυση. Αύριο το πρωί έχει προγραμματιστεί να γίνει η τελευταία προπόνηση κι αμέσως μετά θα ανακοινωθεί η αποστολή που θα αναχωρήσει αρχικά οδικώς για τον Πειραιά και από κει ακτοπλοϊκώς για την Κρήτη. Το ευχάριστο για τον Πέτρο Δημητρίου είναι ότι δεν αντιμετωπίζει προβλήματα τραυματισμών κι άπαντες οι ποδοσφαιριστές είναι στη διάθεσή του.\nΩστόσο, εκτός από το αγωνιστικό, οι ιθύνοντες της Αιγιώτικης ΠΑΕ έχουν ξεκινήσει τις προετοιμασίες για τον ερχομό στην Ελλάδα του Αλί Μοχάμεντ Χαμπτούν, την Μεγάλη Τρίτη. Συγκεκριμένα, όπως τονίζουν οι διοικούντες, χθες το απόγευμα «φιξαρίστηκε» η ημέρα της άφιξης του Αιγύπτιου επιχειρηματία, ο οποίος φέρετε να έχει προγραμματίσει μία δεκαήμερη παραμονή στην περιοχή προκειμένου να κάνει κάποιες σημαντικές συναντήσεις αναφορικά με την πρόθεση σημαντικών επενδύσεων του τόσο στην Αιγιάλεια, όσο και στην Πάτρα. Μία από αυτές τις συναντήσεις θα αφορά και το θέμα της αγοράς των μετοχών της ΠΑΕ Παναιγιάλειος, για την οποία το ενδιαφέρον του φέρεται να συνεχίζει να υφίσταται.


Αλλάζει η ώρα το ξημέρωμα της Κυριακής 29 Μαρτίου – Περισκόπηση\nΑλλάζει η ώρα το ξημέρωμα της Κυριακής 29 Μαρτίου\nΤο… πλήρωμα του χρόνου ήλθε και έτσι αυτή η Κυριακή δεν θα διαρκέσει 24 ώρες, όπως οι περισσότερες Κυριακές του έτους, αλλά 23.\nΔεν θα αρχίσουμε να γράφουμε πάλι το ιστορικό (πως, ποιος, γιατί) για την αλλαγή της ώρας – καταντάει αφάνταστα κουραστικό για όλους αυτό το πράγμα 2 φορές το χρόνο, κάθε χρόνο.\nΑπλά, στις 3 το πρωί της Κυριακής 29 Μαρτίου θα πρέπει να «φάμε» μια ώρα και να πάμε τα ρολόγια μας μια ώρα μπροστά, αφού ξεκινά η ισχύς της θερινής ώρας.\nΕπαναφορά στην «κανονική» ώρα θα γίνει την τελευταία Κυριακή του Οκτωβρίου, η οποία θα έχει διάρκεια 25 ωρών. Τότε θα πάμε τα ρολόγια μια ώρα πίσω. Τώρα, μπροστά.\n← Κεφαλαιακή ένεση στην ΕΒΖ – με Πράξη Νομοθετικού Περιεχομένου – ύψους 30 εκατ. ευρώ → ΕΠΣ Ημαθίας – Α1 κατηγορία: Τρίτη και…φαρμακερή για Νάουσα, Ειρηνούπολη


Ο cara speranza, του Νίκου Βασιλειάδη - iporta.gr\nΝίκος Βασιλειάδης / 15 Μαρτίου 2020 / No Comment\nΟ cara speranza, του Νίκου Βασιλειάδη\nΠώς μου ήρθε στο μυαλό ο Τσέζαρε Παβέρε δεν γνωρίζω. Μα να, σαν σηκώθηκα το πρωί και βγήκα στην βεράντα, αντίκρισα μια άδεια πόλη σιωπηλή λουσμένη όμως στο φως από έναν υπέροχο ήλιο. Και τότε θυμήθηκα τον Παβέζε, “Όπου είσαι εσύ, φώς, είναι και το πρωί. Εσύ ήσουν η ζωή και τα πράγματα.. Μέσα σου ξυπνούσαμε, ανασαίναμε κάτω απ’ τον ουρανό που είν’ ακόμα μέσα μας. Τότε δεν ήτανε ποινή και πυρετός, δεν ήταν η βαριά σκιά της μέρας πού ανατέλλει. Ώ φως, μακρινή διαύγεια, λαχανιασμένη ανάσα, στρέψε ξανά τα φωτεινά καί ασάλευτα μάτια σου σ’ εμάς. Είναι σκοτάδι το πρωί που περνά χωρίς τό φώς των ματιών σου.”\nΤο ποίημα έχει τίτλο “30 Μαρτίου 1950” από την ενότητα «O θάνατος θα ‘ρθει και θα ‘χει τα μάτια σου». Προφητικός; Δεν ξέρω. Αυτό που σίγουρα ξέρω είναι πως ο Ιταλός Τσέζαρε Παβέζε, έναν Μάρτη πριν από 70 χρόνια ένοιωσε και κατέγραψε κάτι που ζούμε με την ίδια αγωνία και λύπη σήμερα. Γιατί όπως και να το κάνουμε Ο φόβος του θανάτου παραλύει τη ζωή. Την διαπερνά, την διαποτίζει. Αυτός ο φόβος προεκτείνει τον θάνατο. Τον προεκτείνει σε καθετί που θα όφειλε να είναι ζωντανό. Και κάπου εκεί κοιτώντας το βουνό απέναντί μου, γαλήνιο, πράσινο, γεμάτο δέντρα, ψιθύρισα δυο αγαπημένους στίχους του ποιητή, έτσι… σαν αντίδοτο σε αυτή την θλίψη.\n“Ο cara speranza, quel giorno sapremo anche noi che sei la vita e sei il nulla. Ω αγαπημένη ελπίδα, αυτή τη μέρα θα μάθουμε κι εμείς πως είσαι η ζωή κι είσαι το τίποτα. ” Ελπίδα. Μέχρι την αθανασία. Ζωσμένοι τις ανεπάρκειες μας. Λέξεις και εικόνες, το κέντρο της δικής μας Εδέμ ενάντια στο τραύμα μιας ανυπέρβλητης οδύνης.\nTags Νίκος Βασιλειάδης Τσέζαρε Παβέρε\nΥφυπουργός Εθνικής Άμυνας Αλκιβιάδης Στεφανής: η Δικαίωση, της Τζίνας Δαβιλά\nΟ Σταύρος, ο Γκρούεζας και το ογκίδιο, της Τζίνας Δαβιλά


Οδηγός «Φρουτάκια»: Συμβουλές για να αυξήσετε τα κέρδη σας\nκαζινο, στρατηγική στα φρουτάκια, συμβουλές για κέρδη στα φρουτάκια, φρουτάκια\nΥπάρχει μια συγκεκριμένη δυαδικότητα στα «φρουτάκια» που είναι γνωστή σε κάθε έμπειρο παίκτη – είναι, ίσως, το απλούστερο παιχνίδι τύχης που μπορείτε να βρείτε και, ταυτόχρονα, το παιχνίδι όπου μπορείτε (όσο απίστευτο μπορεί να σας φανεί) να κάνετε ένα λάθος που θα επηρεάσει αρνητικά ολόκληρο το πλάνο σας. Αυτό είναι ιδιαίτερα ενοχλητικό με τα προοδευτικά «φρουτάκια», όπου ο χρόνος είναι εξαιρετικά σημαντικός και τα συνεχόμενα πατήματα είναι μέρος της στρατηγικής που θα σας οδηγήσει στον τελικό στόχο.\nΗ εφαρμογή μιας συγκεκριμένης στρατηγικής δεν είναι σημαντική μόνο με τα προοδευτικά «φρουτάκια», αλλά μπορεί να βοηθήσει πολύ ακόμα και με τα κανονικά, όπου τα συνεχόμενα πατήματα δεν είναι τόσο σημαντικά. Στο παρακάτω άρθρο θα αναλύσουμε τα πράγματα που πρέπει να προσέξετε όταν αναπτύσσεται μία στρατηγική στα «φρουτάκια».\nΗ αξία του μηχανήματος παίζει σημαντικό ρόλο\nΔώστε προσοχή στην αξία του μηχανήματος – αυτά που δέχονται κέρματα υψηλότερης αξίας μπορούν να επιφέρουν μεγαλύτερα κέρδη. Στην αντίθετη περίπτωση, ωστόσο, υπάρχει πολύ μικρότερο ποσοστό ρίσκου. Οι παίκτες που έχουν ένα συγκεκριμένο μπάτζετ θα αντιμετωπίσουν πρόβλημα ποντάροντας στα πρώτα, γι’ αυτό κάνοντας πρώτα έναν έλεγχο μπορούν να προστατευτούν από σημαντικές απώλειες ή, τουλάχιστον, θα έχουν μία γενική ιδέα για το τι μπορούν να περιμένουν όσον αφορά τη συχνότητα κερδών.\nΜην ξεκινάτε με τα μέγιστα στοιχήματα, πριν δώσετε στον εαυτό σας αρκετό χρόνο για να δοκιμάσετε το μηχάνημα και να δείτε πώς «τρέχει», ποιο είναι το ποσοστό των περιστροφών χωρίς κέρδος, πόσο συχνά ενεργοποιούνται τα μπόνους κτλ. Η καλύτερη στρατηγική που μπορείτε να ακολουθήσετε είναι πάντα να ξεκινάτε με το ελάχιστο στοίχημα ή να ποντάρετε στο παιχνίδι επίδειξης, αν υπάρχει διαθέσιμο. Με αυτόν τον τρόπο θα διατηρήσετε το ποντάρισμά σας υπό έλεγχο και θα δώσετε στον εαυτό σας περιθώριο μέχρι να αποφασίσετε εάν το μηχάνημα ταιριάζει στις ανάγκες σας.\nΤο αντίθετο του παραπάνω κανόνα είναι να μην ποντάρετε σε High Roller slots με ελάχιστα στοιχήματα. Αυτά τα μηχανήματα έχουν σχεδιαστεί για να παρέχουν μέγιστες πληρωμές και να δίνουν στον παίκτη τα δευτερεύοντα προοδευτικά τζάκποτ ή ορισμένα μπόνους μόνο εάν υποβληθούν μέγιστα πονταρίσματα. Παίζοντας στα συγκεκριμένα μηχανήματα με οτιδήποτε μικρότερο από τον μέγιστο αριθμό κερμάτων θα μειώσετε σημαντικά τις πιθανότητες κέρδους, ως εκ τούτου:\nΡυθμίστε το επίπεδο στοιχημάτων σας στα «φρουτάκια» που παίζετε. Δεν υπάρχει λόγος να αρχίσετε με χαμηλό ποντάρισμα σε ένα μηχάνημα που έχει προοδευτικά τζάκποτ. Όπως αναφέραμε ήδη, αυτά έχουν ρυθμιστεί για να “τρέχουν” καλά, μόνο αν οι παίκτες στοιχηματίζουν τα μέγιστα ποσά. Σε διαφορετική περίπτωση απλά θα μειώνετε δραματικά τις πιθανότητες να αποκομίσετε κάποιο μεγάλο κέρδος.\nΜείνετε πιστοί στο μπάτζετ σας\nΜην επιλέγετε το παιχνίδι που θα επιβαρύνει υπερβολικά τον προϋπολογισμό σας. Τα προοδευτικά «φρουτάκια» καταναλώνουν χρόνο και χρήμα και απαιτούν μεγάλα πονταρίσματα. Αν ο προϋπολογισμός σας βρίσκεται σε μέτρια επίπεδα, ίσως είναι καλύτερο να ξεκινήσετε με μηχανήματα που έχουν χαμηλή μεταβλητότητα και να προχωρήσετε προς τα επάνω, κατευθύνοντας τα κέρδη σας προς τα πιο απαιτητικά (bet limit wise).\nΕπιλέξτε τα παιχνίδια που είναι κατάλληλα στις δικές σας προτιμήσεις. Δεν έχει νόημα να ποντάρετε σε κάποιο το οποίο βρίσκετε μη ενδιαφέρον ή που δεν σας προφέρει συγκινήσεις, απλώς και μόνο επειδή αισθάνεστε ότι είναι ασφαλές και έχετε κάποιες αξιοπρεπείς πληρωμές. Εκτός από το να είναι κερδοφόρα τα «φρουτάκια» πρέπει, επίσης, να είναι διασκεδαστικά. Αυτά που διαθέτουν μοναδικά μπόνους και έχουν ένα θέμα που εσείς προσωπικά βρίσκετε ελκυστικό θα σας κρατήσουν ενεργούς περισσότερο, κάτι που θα σας οδηγήσει σε περισσότερα συνεχόμενα πατήματα και περισσότερες πιθανές πληρωμές.\nΑποφύγετε την επιλογή Gamble\nΜην χρησιμοποιείτε τη λειτουργία Gamble, ειδικά εάν παίζετε προοδευτικά «φρουτάκια» όπου τα υψηλά στοιχήματα είναι κρίσιμα για την επιτυχή έκβαση αυτών. Μπορεί να δελεαστείτε να διπλασιάσετε το κέρδος σας, ωστόσο η ζημιά που πιθανόν να υποστείτε μπορεί να είναι ανεπανόρθωτη. Θα έχετε αρκετό χρόνο για απερίσκεπτα πονταρίσματα μόλις «χτυπήσετε» το τζάκποτ και γίνετε εκατομμυριούχοι μέσα σε μία βραδιά!\nΡωτήστε την άποψη των άλλων παικτών για το εκάστοτε μηχάνημα και πώς περιγράφουν τη δική τους εμπειρία σε αυτό. Το ιστορικό και οι εσωτερικές συμβουλές αυτού μπορούν να σας δώσουν όλες τις πληροφορίες που θα χρειαστείτε. Οι συμβουλές μέσα από το χώρο του online gambling θα σας γλυτώσουν πολύτιμο χρόνο και θα σας δώσουν μια γεύση για το τι μπορείτε να περιμένετε. Αυτό θα σας βοηθήσει να καθορίσετε το μπάτζετ σας και την επιλογή παιχνιδιού στο οποίο αξίζει να ποντάρετε.\nΟι «κυνηγοί» των προοδευτικών τζακποτ στα «φρουτάκια» μπορούν να επωφεληθούν σημαντικά από τις κριτικές άλλων παικτών, οι οποίες θα τους βοηθήσουν να επιλέξουν τα μηχανήματα που έχουν υψηλό ποσοστό πληρωμής. Έτσι, αντί να χάνετε ατελείωτες ώρες δοκιμάζοντας διαφορετικά μηχανήματα μπορείτε να πάτε με τη μία σε αυτό με την αποδεδειγμένη επιτυχία.